Ўзбекистон Республикасининг Қонуни Электр энергетикаси тўғрисида\n30 September 2009 Чоп этиш учун\nАгар Ўзбекистон Республикасининг халқаро шартномасида Ўзбекистон Республикасининг электр энергетикаси тўғрисидаги қонун ҳужжатларида назарда тутилганидан ¬бошқача қоидалар ¬белгиланган бўлса, халқаро шартнома қоидалари қўлланилади.\nягона электр энергетикаси тизими— электр ¬энергиясини ҳосил қилувчи корхоналар, магистраль электр тармоқлари, ҳудудий электр тармоқлари мажмуи ва¬уларнинг тезкор-диспетчерлик ¬бошқаруви;\nэлектр энергетикаси объектлари— электр энергиясини ҳосил қилувчи корхоналар, шунингдек электр тармоғихўжалиги объектлари;\nэлектр энергиясини ҳосил қилувчи корхоналар— ягона электр энергетикаси тизимига уланган стационар электр стан¬циялари (иссиқлик электр станциялари, иссиқлик электр марказлари, гидроэлектростанциялар, ¬шунингдек қайта тикланадиган энергия манбаларидан фойдаланадиган бошқаэлектр станциялари);\nэлектр тармоғихўжалиги объектлари— электр энергиясини узатишни амалга ошириш учун мўлжалланган электр узатиш ¬линиялари, трансформатор подстанция¬лари, тақсимлаш пунктлари;\nмагистраль электр тармоқлари— электр энергиясининг минтақалараро ва(ёки) давлатлараро узатилишини таъминлаш учун фойдаланиладиган электр тармоғи¬хўжалиги объектлари ¬мажмуи;\nҳудудий электр тармоғи— тегишинча Қорақалпоғистон -Республикаси, вилоятлар ваТошкент шаҳарҳудуди доирасидаги электр тармоғихўжалиги объектлари ¬мажмуи;\nтезкор-диспетчерлик бошқаруви— электр энергетикаси объектларининг технологик жиҳатдан ўзаро уйғунишлашини ваягона электр энергетикаси тизими ишлаб туришининг технологик режимини марказлаштирилган ¬тарзда узлуксиз бошқариш ¬жараёни;\nэлектр энергияси— бир вақтнинг ўзида ҳосил ¬қилиниши ваистеъмол қилиниши билан тавсифланадиган алоҳида турдаги ¬товар;\nэлектр энергияси истеъмолчиси (истеъмолчи)— электр таъминоти шартномасига мувофиқ электр энергия¬сидан ишлаб чиқариш ва(ёки) маиший эҳтиёжлар учун фойдаланувчи юридик ёки жисмоний шахс;\nавария режими— электр энергетикаси объектлари ишлаши технологик параметрларининг ягона электр энергетикаси ¬тизимининг ишончли ишлаб туриши бузилишига ваистеъмолчиларга электр энергияси етказиб берилиши чекланишига олиб келиши мумкин бўлган, йўл қўйиб бўлмайдиган тарзда бузилиши.\nЎзбекистон Республикасининг электр энергетика хавфсиз¬лигини таъминлаш;\nягона электр энергетикаси тизимининг хавфсиз ваишонч¬лиишлаб туришини таъминлаш, истеъмолчиларнинг электр энергия¬сига бўлган эҳтиёжларини қаноатлантириш;\nистеъмолчиларнинг ҳудудий электр тармоқларидан тенг -фойдаланишини таъминлаш;\nэнергия ҳосил қилувчи қувватларни ваэлектр тармоқларини реконструкция қилиш, модернизациялаш, ¬ривожлантириш ¬жараёнларига инвестициялар жалб қилиш;\nэлектр энергиясини ҳосил қилиш, узатиш васотиш ¬бўйича бошқарув ҳамда хўжалик алоқалари тизимига ¬бозор принцип¬лари вамеханизмларини жорий этиш;\nэлектр энергетикасининг мутаносиб ривожланишини ¬таъминлаш;\nэлектр энергиясидан ваёқилғи-энергетика ресурс¬ларидан оқилона фойдаланиш.\nқонун ҳужжатларида белгиланадиган электр энергетикаси -соҳасидаги махсус ваколатли орган;\nқонун ҳужжатларида белгиланадиган электр энергетикаси -соҳасидаги давлат назорати органи;\nэлектр энергетикасини ривожлантириш дастурлари ишлаб -чиқилишини ташкил этади вауларни белгиланган тартибда ¬тасдиқлайди;\nэлектр энергетикаси соҳасида иқтисодий ислоҳотларни -чуқурлаштиришнинг асосий принциплари ваустувор йўналишлари рўёбга чиқарилишини амалга оширади;\nэлектр энергиясини ҳосил қилиш ваунинг истеъмоли балансини шакллантиради;\nэлектр энергетикаси объектларини молиялаштириш, қуриш, ишга тушириш вафойдаланишдан чиқариш тартибини белгилайди;\nягона электр энергетикаси тизимига уланадиган стационар электр станцияларида электр энергияси ҳосил қилинишини ¬лицензиялашни амалга оширади;\nЎзбекистон Республикаси Вазирлар Маҳкамаси қонун ҳужжатларига мувофиқ бошқа ваколатларни ҳам амалга ¬ошириши мумкин.¬\nягона электр энергетикаси тизимининг хавфсиз ваишончли ишлаб туришини ҳамда истеъмолчиларнинг электр энергиясига бўлган эҳтиёжлари қаноатлантирилишини таъминлайди;\nэлектр энергиясини ҳосил қилиш ваунинг истеъмоли балансини шакллантиришда иштирок этади ҳамда электр ¬энергияси тарифлари юзасидан таклифлар киритади;\nэнергия ҳосил қилувчи қувватларни ваэлектр тармоқларини реконструкция қилиш, модернизациялаш, ривожлантириш ¬тадбирларини амалга оширади;\nэлектр энергетикаси соҳасидаги норматив ҳужжатларни ишлаб чиқади ватасдиқлайди;\nюридик шахсларнинг электр энергетикаси объектларидан -фойдаланишни ташкил этиши устидан техник ватехнологик назоратни амалга оширади;\nэлектр энергетикаси соҳасида техник жиҳатдан тартибга солиш, стандартлаштириш, метрология васертификатлаштириш ишларини мувофиқлаштиради;\nэлектр энергетикаси объектларидаги илмий тадқиқот, созлаш, таъмирлаш вамуҳандислик-лойиҳаишларини мувофиқлаштиради;\nэлектр энергияси ваёқилғи-энергетика ресурсларидан оқилона фойдаланиш, шунингдек қайта тикланадиган энергия манба¬ларидан фойдаланиш чора-тадбирларининг ишлаб чиқилиши ваамалга оширилишини ташкил этади;\nэлектр энергетикаси соҳасида меҳнатни муҳофаза қилиш вахавфсизлик техникасига доир ишлар мувофиқлаштирилишини амалга оширади.\nЭлектр энергетикаси соҳасидаги махсус ваколатли орган қонун ҳужжатларига мувофиқ бошқаваколатларни ҳамамалга ошириши мумкин.\nэлектр энергетикаси соҳасидаги норматив-ҳуқуқий¬ҳужжатларни ишлаб чиқади ватасдиқлайди;\nэлектр энергиясини ҳосил қилиш, узатиш ваистеъмол ¬қилишда хавфсизликни таъминлаш чора-тадбирларининг рўёбга ¬чиқарилиши, шунингдек ундан оқилона фойда¬ланилиши устидан назоратни амалга оширади;\nэнергетика текширувлари ваэкспертизалари ¬ўтказишни -лицензиялашни амалга оширади.\nЭлектр энергетикаси соҳасидаги давлат назорати ¬органи ¬қонун ҳужжатларига мувофиқ бошқа ваколатларни ҳам амалга ¬ошириши мумкин.\nэлектр энергетикаси объектларини жойлаштириш ¬тўғрисида қонун ҳужжатларида белгиланган тартибда қарорлар қабул қилади;\nЯгона электр энергетикаси тизимига уланадиган стационар электр станцияларида электр энергиясини ҳосил қилиш фаолияти қонун ҳужжатларида белгиланган тартибда лицензияланиши керак.\nягона электр энергетикаси тизимида электр энергиясини ҳосил қилиш ваузатиш самарадорлиги мониторингини амалга оширади;\nэлектр энергиясини ҳосил қилиш ваунинг истеъмоли балансини шакллантиришда белгиланган тартибда иштирок этади.\nМагистраль электр тармоқлари магистраль электр тармоқ¬лари корхонасининг электр тармоғи хўжалиги объектларидан ҳамда юридик шахсларнинг магистраль электр тармоқлари сифатида фойдаланиладиган электр тармоғи хўжалиги объектларидан иборатдир.\n15-модда.\tМагистраль электр тармоқлари корхонаси\nэлектр энергиясини ҳосил қилувчи корхоналардан ҳудудий электр тармоқлари корхоналарига электр энергиясини узатишни, шунингдек бошқадавлатларнинг электр энергетикаси тизимлари билан ҳамкорликни амалга оширади;\nўз электр тармоғихўжалиги объектларида электр энергиясининг давлат стандартларида белгиланган сифат кўрсаткичларини сақлаб туради;\nЭлектр станциялари ватармоқларидан техник жиҳатдан -фойдаланиш қоидаларига (бундан буён матнда Техник жиҳатдан фойдаланиш қоидалари деб юритилади) мувофиқ ўз электр тармоғихўжалиги объектларидан фойдаланилишини вауларнинг таъмирланишини ташкил этади;\nўз электр тармоғихўжалиги объектларида электр энергиясининг технологик нобудгарчилигини камайтириш бўйича ташкилий-техникамалга оширади.\nМагистраль электр тармоқлари корхонаси қонун ҳужжатларига мувофиқ бошқафаолиятни ҳамамалга ошириши мумкин. Магистраль электр тармоқлари корхонасининг электр тармоғи хўжалиги объектлари давлат мулкидир ва улар хусусийлаш¬тирилмайди.\n16-модда. Юридик шахсларнинг магистраль электр тармоқлари сифатида фойдаланилади- ган электр тармоғи хўжалиги объектлари\nЮридик шахсларнинг электр тармоғи хўжалиги объектларидан электр энергетикаси соҳасидаги махсус ваколатли ¬органнинг қарорига кўра магистраль электр тармоқлари сифатида фойдаланилиши мумкин.\nТехник жиҳатдан фойдаланиш қоидаларига мувофиқ электр тармоғихўжалиги объектларидан фойдаланишни вауларни таъмирлашни амалга ошириши;\nэлектр энергиясининг технологик нобудгарчилигини камайтириш бўйича ташкилий-техник тадбирларни ишлаб чиқиши ваамалга ошириши шарт.\nҚайси юридик шахсларнинг электр тармоғи хўжалиги -объектларидан магистраль электр тармоқлари сифатида фойдаланилса, ўша юридик шахслар:\nэлектр энергетикаси соҳасидаги махсус ваколатли органнинг -рухсатисиз электр тармоғихўжалиги объектларидан фойдаланишга ёки уларни фойдаланишдан чиқаришга ҳақлиэмас.\nҲудудий электр тармоқлари орқали электр энергиясини тегишинча Қорақалпоғистон Республикаси, вилоятлар ва ¬Тошкент шаҳар ҳудуди доирасида магистраль электр тармоқларидан истеъмолчиларга узатиш амалга оширилади.\nТехник жиҳатдан фойдаланиш қоидаларига мувофиқ ўз электр тармоғихўжалиги объектларидан фойдаланилишини вауларнинг таъмирланишини ташкил этади;\nистеъмолчининг белгиланган тартибда киритган таклиф¬ларига мувофиқ электр энергиясининг ойлик шартномавий истеъмоли ҳажмларини шакллантиради;\nЭлектр таъминоти корхоналари қонун ҳужжатларига ¬мувофиқ бошқа фаолиятни ҳам амалга ошириши мумкин.\nэлектр энергиясини ҳосил қилувчи корхоналарнинг ¬тезкор-диспетчерлик хизматлари;\nқайси юридик шахсларнинг электр тармоғихўжалиги объектларидан магистраль электр тармоқлари сифатида фойдаланилса, ўша юридик шахсларнинг тезкор-диспетчерлик хизматлари;\nҳудудий электр тармоқлари корхоналарининг тезкор-¬диспетчерлик хизматлари;\nэнергия кўп сарфланадиган ускуналардан фойдаланадиган ¬юридик шахсларнинг тезкор-диспетчерлик ¬хизматлари.\nТезкор-диспетчерлик бошқарувини амалга ошириш ¬тартиби электр энергетикаси соҳасидаги махсус ваколатли орган ¬томонидан тасдиқланади.\nэлектр энергиясини ҳосил қилиш ваунинг истеъмоли балансини сақлаб туриш;\nавария режими бартараф этилганидан кейин тизимнинг -ишончлилигини тиклаш.\nАвария режимини бартараф этишда тизим оператори ягона электр энергетикаси тизимида мавжуд бўлган барча захира ¬қувватларни жалб этиш, шунингдек электр энергияси истеъмолига чекловлар жорий этиш ҳуқуқига эга.\nАвария режими вужудга келганда электр энергияси истеъмолини чеклаш тартиби, шунингдек электр энергияси ¬истеъмолига чекловлар жорий этилиши мумкин бўлган истеъмолчилар гуруҳлари Ўзбекистон Республикаси ¬Вазирлар Маҳкамаси томонидан белгиланади.\nЭлектр таъминоти шартномасига биноан ҳудудий электр -тармоқлари корхонаси ёки унинг электр таъминоти ¬корхонаси истеъмолчига электр энергиясини уланган тармоқ орқали етказиб бериш мажбуриятини олади, истеъмолчи эса фойдаланилган электр энергияси учун ҳақни ўз вақтида тўлаш, электр энергияси истеъмол қилишнинг шартномада назарда тутилган режимига риоя этиш, ўзи фойдаланаётган электр тармоқларининг, электр энергияси истеъмоли билан боғлиқ асбоб ва ускуналарнинг лозим даражадаги техник ҳолатини ҳамда хавфсизлигини ¬таъминлаш мажбуриятини олади.\nЭлектр таъминоти шартномасининг тарафлар учун мажбурий бўлган шартлари Ўзбекистон Республикасининг Фуқаролик ¬кодекси, ушбу Қонун ва бошқа қонун ҳужжатларига мувофиқ белгиланади.\nЭлектр таъминоти шартномаси юридик ёки жисмоний шахс билан у ҳудудий электр тармоғига уланиш учун зарур ускуналарга, электр энергиясини ҳисобга олиш асбобларига эга бўлган, шунингдек Электр энергиясидан фойдаланиш қоидалари ¬талабларини бажарган тақдирда тузилади.\nэлектр таъминоти шартномаларига мувофиқ ¬истеъмолчиларга электр энергияси етказиб берилишини таъминлаши;\nўз электр тармоғихўжалиги объектларида электр ¬энергиясининг давлат стандартларида белгиланган сифат ¬кўрсаткичларини сақлаб туриши;\nэлектр тармоқларининг лозим даражадаги техник ¬ҳолати вахавфсизлигини таъминлаши;\nэлектр тармоғихўжалиги объектларидаги режали ¬таъмирлаш ишлари ваавария режими муносабати билан электр энергияси етказиб беришнинг чекланиши ¬тўғрисида истеъмолчиларни ¬белгиланган тартибда хабардор қилиши;\nистеъмолчиларнинг электр таъминоти масалаларига доир -мурожаатларини кўриб чиқиши шарт.\nҳудудий электр тармоқлари корхонаси ёки электр таъминоти корхонаси томонидан электр энергияси тўлиқ етказиб берилмаганлиги ёки сифат кўрсаткичлари давлат стандартларига мос бўлмаган электр энергияси етказиб берилганлиги сабабли етказилган зарарнинг ўрни -белгиланган тартибда қопланиши;\nэлектр таъминоти шартномасини тузиш вабажаришда юзага келадиган низоларни ҳалқилиш учун судга ёки бўйсунув тартибида юқори турувчи органга, мансабдор шахсга мурожаат қилиш.\nЭлектр энергияси истеъмолчилари қонун ҳужжатларига ¬мувофиқ бошқа ҳуқуқларга ҳам эга бўлиши мумкин.\nфойдаланилган электр энергияси учун ҳақниэлектр ¬таъминоти шартномасида белгиланган муддатларда ўз вақтида тўлаши;\nҳудудий электр тармоқлари корхонаси вакилининг электр -энергиясини ҳисобга олиш асбобларини текширишига йўл қўйиши;\nэлектр энергиясидан оқилона фойдаланиш чора-¬тадбирларини амалга ошириши;\nўзи фойдаланаётган электр тармоқлари, асбоб ва¬ускуналарининг лозим даражадаги техник ҳолати ҳамда хавфсизлигини таъминлаши, уларнинг носозликлари ¬тўғрисида ҳудудий электр тармоқлари корхонасига ёки электр таъминоти корхонасига хабар қилиши шарт.\nЭлектр энергияси истеъмолчилари зиммасида қонун ¬ҳужжатларига мувофиқ бошқа мажбуриятлар ҳам бўлиши мумкин.\nфойдаланилган электр энергияси учун электр таъминоти -шартномасида белгиланган муддатларда ҳақ тўланмаганда истеъмолчига электр энергияси етказиб беришни белгиланган тартибда тўхтатиши мумкин.\nУшбу модданинг биринчи қисмида кўрсатилган ҳолатлар бартараф этилган тақдирда, ҳудудий электр тармоқлари ¬корхонаси ёки унинг электр таъминоти корхонаси истеъмолчига электр энергияси етказиб беришни қайта тиклайди.\nЭлектр энергиясини ҳосил қилиш, узатиш, тақсимлаш ва истеъмол қилишда унинг тарифлари белгиланган ¬тартибда ¬тасдиқланади.\nЭлектр энергиясини ҳосил қилувчи корхоналарни муҳофаза қилиш қонун ҳужжатларига мувофиқ амалга ¬оширилади.\nЭлектр тармоғи хўжалиги объектларининг сақланишини ¬таъминлаш, улардан фойдаланиш учун зарур шароитлар яратиш, шунингдек мазкур объектлар шикастланишининг ва, аҳоли ¬ўртасида бахтсиз ҳодисаларнинг олдини олиш мақсадида электр тармоғи хўжалиги объектларига туташ ерларда муҳофаза ¬зоналари белгиланади. Электр тармоғи хўжалиги объектларини муҳофаза қилиш тартиби Ўзбекистон Республикаси Вазирлар Маҳкамаси томонидан белгиланади.\nЭлектр энергетикаси соҳасидаги низолар қонун ¬ҳужжатларида белгиланган тартибда ҳал этилади.\nЭлектр энергетикаси тўғрисидаги қонун ҳужжатларини ¬бузганликда айбдор шахслар белгиланган тартибда ¬жавобгар бўлади.\nдавлат бошқаруви органлари ушбу Қонунга зид бўлган ўз -норматив-ҳуқуқийҳужжатларини қайта кўриб чиқишлари ва¬бекор қилишларини таъминласин.\n2009 йил 30 сентябрь


Биринчи лигами бу ёки каша (бўтқа) / CHAMPIONAT.asia\n14:50Эртага U-23 Осиё чемпионатига қуръа ташланади 4 14:45ФОТОГАЛЕРЕЯ. "Қўқон-1912" - "Навбаҳор" 2:0 1 14:32Бугун намойиш этиладиган футболга оид кўрсатувлар жадвали (Setanta Sports, Спорт ТВ, Матч ТВ, Футбол ТВ) 3 14:13"Пахтакор" ва "Навбаҳор" ўртасидаги ғалати математика 9 14:12Бонуччи «Ювентус»га қарши ўйнамайди 1 13:52Хедира афсонавий ҳужумчилар билан бир сафда + ФОТО 2 13:49Olamsport: Истомин рейтингда кўтарилди, "Мерседес" муддатидан олдин ғолиб ва бошқа хабарлар 0 13:25ВИДЕО. Пеле: Афсонанинг туғилиши (тўлиқ фильм) 3 13:18Мбаппе улар қаторига қўшилди + ФОТО 17 13:10Карикатура: "Ливерпуль" vs Уго Льорис 5 13:05Спортчилар ижтимоий тармоқларда 1 12:57Интервью. Усейн Болт: "Мен Роналду учун овоз бераман" 5 12:54Вальверде "Барселона"нинг 7 нафар футболчисига 2 кунлик таътил берди 1 12:38Неймар: "Марсель"га қарши баҳсдаги четлатилишим адолатсизлик бўлди" 12 12:24Golden Boy-2017 ғолиби маълум қилинди 10\nБиринчи лигами бу ёки каша (бўтқа)\n06 ноя 10:00\nКеча Тошкентда бўлиб ўтган пулькадан кейин беихтиёр шундай фикрга келдим.\nБиласиз бизда биринчи лига икки минтақага бўлинган ҳолатда ўтказилинади. Ҳар бир минтақада кучли саккизталикка кирган жамоалар эса якунда бирлашган ҳолда чемпионлик учун кураш олиб борадилар. Ҳар икки минтақада саккизталикка кира олмаган жамоалар эса қуйи лигада қолиш учун кичик турнир ўтказишлари лозим. Буларига гап йўқ, ҳаммаси рисоладагидек амалга оширилди. Кучли саккизталикка кирган икки минтақа жамоалари 16та жамоадан иборат ўйинларда иштирок этишни бошладилар. Натижада "Машъал" ва "Андижон" жамоалари олий лига йўлланмасини қўлга киритдилар. Саккизталикка кира олмаган клублар, "Локомотив-БФК", "Хотира-79", "Ғаллакор", "Зомин", "Бунёдкор-2", "Сурхон", "Бухоро-2" Наманганда бўлиб ўтган қолиш баҳсида иштирок этдилар. Аслида биринчи босқичда “Янгиер” 8-ўринни эгаллаган. Лекин моддий имконият пастлиги учун жамоа иштирокини тўхтатишга мажбур бўлган. Шунинг учун 9-ўринни эгаллаган “Истиқлол” иккинчи босқчида ҳам қатнашган. Шундан сўнг “Янгиер”ни Намангандаги пулькада қатнашиши кутилганди. Лекин жамоа унга хам бора олмади Ҳозир чалғиб кетасизлар, ўзим ҳам аранг бунга тушуниб етдим.\nХуллас биринчи лигани жами 3та жамоа тарк этиши керак. Албатта релгамент бўйича. Сиз тарк этаверинг, кейинги йилга бари-бир эълон чиқади, тўғри бу ошкора эълон эмас. Секин пичирлашган холда, "жой қилиб берсак биринчи лигада ўйнайсизларми?". Мақсад нима бадал пулидан даромад кўришми? Ёки ўзи шундоқ ҳам эплаб сафарга чиқа олмайдиган жамоаларни ҳатосини кутиб жаримага тортиш? Тўғриси бу мақолани ёзишдан мақсад тирноқ остидан кир кавлаш эмас, эзилиб кетти-ку одам? Тўғирласак, тўғрилайлик ахир, қийин иш эмас-ку! Инсон қилган ишни инсон қилади.\nХуллас мавзудан четлашмайлик. Энди қаранг, кучли саккизталикка кириб мусобақани давом эттирган ва миллион-миллион ҳаражат қилган жамоа якунда биринчи лигани тарк этаркан-у, кучли саккизталикка ҳам кира олмаган, шунчаки Наманганда бўлиб ўтган биринчи лигада қолиш мусобақасида 1 ҳафта ҳам тер тўкмай ўйнаб қайтган жамоа 1-лигада қолар экан. Тушунмадингиз-а? Мен ҳам бошида англамай қолдим очиғи. Яъни кучлилар сафига кира олмаган 6та жамоанинг 2таси Намангандаги ўйинлардан келиб чиқиб 1-лигада қоладиган бўлдилар. Бу бахтга "Локомотив-БФК" ва "Хотира-79" сазовор бўлди. Бу ҳали ҳаммаси эмас. 10 кун давом этган қолиш турнирида "Сурхон" сўнгги ўйинни ўтказмасдан ортга қайтиб кетган. 2 кун ортиқча вақт кимга керак, масала ҳал бўлган бўлса, карвонсарой. Энг қизиғига мана энди келамиз. Кучли 16таликка кира олмаган ва фаворитлардан анча кучсиз бўлган "Ғаллакор" ва "Зомин"га биринчи лигада қолиш учун қўшимча имконият яратилди. Регламентга кўра, кучли 16таликда сўнгги поғоналарни қўлга киритган "Орол" ва "Пахтакор-2" бу жамоаларга қарши Тошкентда кичик турнирчада иштирок этишди. Битта мусобақа "H2O"га ўҳшаб парча-парча бўлиб кетди. Аввалига шарқ ва ғарб. Кейин кучли 16лик. Кейин қолиш турнири, яна кейин, яна қолиш турнири. Киши адашиб кетиши ҳеч гап эмас, жамоалар автобусга чиқаётганида футболчилар қайси ўйинга кетаётганлигини эсдан чиқариб қўйишга улгуради. Ахир бу шаҳмат эмас футбол.\nХуллас бу ерда кучлилар қаторига кира олмаган жамоалар якунда, аранг пул топиб кучлилар орасида бир мавсумга тенг ўйин ўтказган жамоларни охирида мағлуб этиб қўяр экан-да, биринчи лигада қолар экан. Бу ҳеч қандай жаҳон футболи регламенти ва адолатга тўғри келмайдиган иш. Тўғри бу жамоалар кейинги йил иштирок этишни истасалар мусобақа эшиклари улар учун очиқ. Лекин гап бу ерда эмас, гап мусобақани ўтказиш тизимини жуда ҳам ҳангомага бойлигидан. Аслида биринчи лига бизга нима беряпти, юқорида айтдим ПФЛга бадал пули, лекин футбол ривожига нима беряпти? Билмадим нега-ю, шу мақолани ёза туриб интермедияда олдинги қудамизнинг аҳволига тушиб қолган Эргаш Каримов қўлини бигиз қилиб, "Хм, паххххх" қилиб қудаларини отган эпизоди ёдимга келди. Бу йил 1-лигага "Шўртан" тушиб кетди. Ўтган йили "Машъал" ва "Андижон". Кейинги йил "Шўртан" 100% чиқади, "Андижон" ва "Машъал" аллақачон олий лигага чиқиб бўлдилар. Ҳеч қандай ўзгариш йўқ. Хуласс, бу мақолани ёзиш учун анча мийям ачиди, камига ўқувчиларники ҳам ачийди. Ҳаммадан ҳам "Орол"га ачиндим. Ўзи аранг сўнгги босқичда амал тақал қилиб автобус керосинига пул топиб мусобақани якунлаган жамоа, бу ерда иккинчи босқичга ўта олмаган жамоага қарши ўйнаши керак экан. Тағин соат 14:30гача кутишибди, "Орол" нима ракетада етиб келадими? Ёдингизда бўлса "Косоносой" билан бўлиб ўтган ўйинга етиб боришини кундалик сифатида ёзиб борган эдик. Нукусдан 14:00даги ўйинга етиб келиш учун камида бир кун аввал йўлга чиқиш керак. Телефон қилиб билинг! "Неъматулло автобусингиз йўлга чиққанми ёки йўқ?", ҳа айтгандай бу ерда регламент бор-ку, унда 30 дақиқа кутиш лозим.\nМенга қолса тозалаш ва профессионаликни биринчи лигадан бошлар эдим. Япония ва Хитойда биринчи лигадан чиққан жамоа чемпионлик учун кураша олади. Чунки 1-лига уларни шунга тайёрлайди, бизда эса биринчи лига жамоалари олий лига навбатлари келганлиги учун бирровга айланиб келадилар. 12та жамоа бўлсин биринчи лигада, лекин росмана ўйинлани кўрайлик. Мухлис ва журналист нималарни исташмайди дейсиз, ҳа майли...


Кун мавзулари, 01 октябр 2008\n08 декабр 2019, Тошкент вақти: 06:16\nчоршанба 1 октябр 2008\nоктябр 01, 2008\nЎзбекистонлик муҳожирлар: ”Биз ватан ичкарисида ишлашимиз керак“\n1 октябр куни Озодлик радиоси электрон почта қутисига ўзини “Миллий яраш ижроия қўмитаси” деб таништирган ташкилотнинг ишчи гуруҳи томонидан Ўзбекистон президенти Ислом Каримов номига йўлланган мактуби нусхаси келиб тушди.\nсентябр 30, 2008\nИИВ ва санъат соҳалари ҳамкорлиги\nЎзбекистон прокуратураси давр талабидан келиб чиқиб криминал ижодга алоқаси бўлмаган санъат турларини ўзлаштирмоқда. Бу ҳақда uzmetronom.com сайти хабар берди. Хабарда айтилишича, Ўзбекистон Миллий академик театрида одам савдоси фактлари юзасидан очилган жиноят ишлари асосида “Тортадурман жабрини” деб номланган спектакл саҳналаштирилмоқда. Тошкент шаҳар прокуратураси театрни мана шу жиноят ишлари инцериновкасини саҳналаштиришга жалб этган.\nЎқитувчининг маоши бир қоп унга етмайди\nhttp://gdb.rferl.org/17F79DE7-F542-4B9C-A442-1867C0DD9020_w203.jpg --> http://gdb.rferl.org/17F79DE7-F542-4B9C-A442-1867C0DD9020_mw800_mh600.jpg Ўзбекистон республикаси халқ таълими тизимида шу кунда 1 миллионга яқин ходим, 7 миллиондан зиёд ўғил-қизга таълим ва тарбия бермоқда. Бу маълумотни президент Каримовнинг 1 октябрь – Ўқитувчилар куни муносабати билан ўқитувчи ва мураббийларга йўллаган табригидан олдик.\nҲашарчилар тушликка нима еяпти?\n"Кечагина укам пахтадан қочиб келди ва 10 кун ичида бўлиб ўтган воқеаларни айтиб берди. Жуда, жуда даҳшат. Сизлардан илтимос, келиб биздан интервью олинглар, ортиқ тоқат қилиб бўлмайди. Дунё аҳли халқимнинг, ёшларнинг қанчалар қийналаётганини эшитиб қўйсин. Илтимос."\nсентябр 25, 2008\nОқ олтиннинг оғир юки ҳамон суяги қотмаган болалар елкасига тушмоқда\nhttp://gdb.rferl.org/CA8F7553-4FCB-43AC-B3AF-76ED68DD1D8C_w203.jpg --> http://gdb.rferl.org/CA8F7553-4FCB-43AC-B3AF-76ED68DD1D8C_mw800_mh600.jpg Ўзбекистон бўйлаб 16 ëшга етмаган болалаларни ëппасига пахта йиғим-терим кампаниясига жалб этиш амалиëти бу йил ҳам давом этмоқда. 12 сенябр куни Ўзбекистон бош вазири болалар меҳнатидан фойдаланишни таъқиқловчи халқаро конвенцияларни амалга татбиқ этиш тўғрисидаги фармонни имзолаганига қарамай¸ оқ олтиннинг оғир юки ҳамон суяги қотмаган болалар елкасига тушмоқда.\nМактаб ўқувчилари пахта теримига жалб этилди\nhttp://gdb.rferl.org/397DEA47-30A4-45AF-B977-3DEBCDD1E03D_w203.jpg --> http://gdb.rferl.org/397DEA47-30A4-45AF-B977-3DEBCDD1E03D_mw800_mh600.jpg 24 сентябрдан бошлаб Ўзбекистоннинг Жиззах, Қашқадарё, Андижон, Сирдарё ва бошқа вилоятларида ўрта умум таълим мактабларининг 8 синф ўқувчилари ҳам пахта теримига жалб қилинди. Мактабларнинг юқори синф ўқувчилари эса аллақачон пахта териш билан машғул. Коллеж ва лицей ўқувчилари эса сентябр ойи бошидаёқ пахта йиғимига сафарбар қилинган.\nПахтадан қочиш бошланди\nЎзбекистонлик ҳуқуқ фаоллари томонидан ўтказилган мониторинг хулосаларига кўра, пахта терими мавсумида биргина Жиззах вилоятида 150 нафар талаба пахта теримидан қочиб кетган. Бу каби ҳолатлар мамлакатнинг барча ҳудудларида кузатилаётир. Дала шийпонлари, болалар боғчалари, мактаблар ва ҳатто молхоналарда яшаётган ҳашарчи талаба ёшлар шароитларнинг ўта ёмонлиги боис¸ пахта далаларидан қочишга мажбур бўлганликлари таъкидланади.\nЎзбекистон яна коррупциялашган давлатлар қаторида\nЎзбекистон Бош прокуратураси жаҳон бўйлаб коррупцияга қарши курашувчи нуфузли “Transparency International” ташкилотининг xулосаларига қўшилмаслиги ҳақида билдирди. 23 сентябр куни эълон қилган навбатдаги ҳисоботида “Transparency International” Ўзбекистонни коррупция даражаси энг юқори қолаётган 15 давлат қаторига киритганди.\nсентябр 24, 2008\nСардор Аҳмедов 2008 йилги пахта терими қурбони\nhttp://gdb.rferl.org/230FE9CD-FFCD-49B5-A905-50D33740A622_w203.jpg --> http://gdb.rferl.org/230FE9CD-FFCD-49B5-A905-50D33740A622_mw800_mh600.jpg Қашқадарё вилоят, Китоб туманидаги маиший хизмат коллежи ўқувчиси Сардор Аҳмедов дала шийпонида ўлдирилди. Бу ҳақда фожеа содир бўлган жой - Нишон тумани "Гулистон" фермерлар уюшмаси ҳудудида истиқомат қиладиган бир тингловчимиз хабар қилди. Сардор Аҳмедов 2008 йилги пахта йиғим-терими кампаниясининг жамоатчиликка маълум бўлаётган илк қурбонидир.\nсентябр 23, 2008\nРасмий Тошкент анжуманни ўтказишга розилик берди\nЎзбекистон ҳукумати Европа Иттифоқининг матбуотни эркинлаштиришга доир халқаро семинарни октябр бошида Тошкентда ўтказиш ташаббусини қўллаб қувватлади. Бу ҳақда 16 сентябр куни Европа Иттифоқи расмийлари билан сўзлашувлардан сўнг Ўзбекистон ташқи ишлар вазири Владимир Норов маълум қилди. Аслида мазкур семинарни ўтказишга 4 ой аввал келишиб олинган эди. Бироқ ўтган муддат давомида расмий Тошкент анжуманни кечиктириб келди.\nЎзбекистонда гўдакларни нима билан боқишади?\nХитойда қуруқ сутдан заҳарланиш натижасида уч нафар гўдак оламдан ўтган. Хитой соғлиқни сақлаш вазирлиги жами сентябр ойида олти мингдан зиёд бола қуруқ сутдан заҳарлангани ҳақида маълум қилади. Айрим Интернет сайтлари хабар қилишича, Хитойда 22 та компания ишлаб чиқараётган болаларга мўлжалланган қуруқ сут таркибида инсон организми учун зарарли бўлган кимёвий моддалар борлиги аниқланган.\nсентябр 19, 2008\nЎзбекистонда озиқ-овқат етарли...ми?\nЎзбекистон расмийлари мамлакатда дон, ун, ўсимлик ёғи ва бошқа турдаги асосий озиқ-овқат маҳсулотларининг захираси етарли эканлиги ва аҳоли эҳтиёжини тўла қоплашини таъкидламоқда. Бу иддао ЎзА ахборот агентлиги орқали аҳолига етказилди.


Ўзёғмойсаноат уюшмаси расмий веб сайти\n23:02 16 May 2022\nХалқаро илмий-амалий конференция ташкил этилди\nТакрорий экилган соя навларининг ҳосилдорлигига фосфор ўғити меъёрининг таъсири\nБозорларда ўсимлик мойининг нархи неча сўмни ташкил этмоқда? (2022 йил 27 апрель ҳолатига)\n28 апрель – Бутунжахон меҳнатни муҳофаза қилиш куни\nМамлакатимизда 30 апрель куни умумхалқ хайрия ҳашари ўтказилади\nЎзбекистон Республикасида 2018 йилда ишлаб чиқарилган ёғ-мой маҳсулотлари хисоботи\n2019 йил I ярим йиллик якунлари ва II ярим йиллиги учун белгиланган прогноз кўрсаткичлари ижроси муҳокамасига бағишланган мажлис\nЖорий йилнинг 12 июль куни “Ўзёғмойсаноат” уюшмасида 2019 йил I ярим йиллик якунлари ва 2019 йил II ярим йиллиги учун белгиланган прогноз кўрсаткичлари ижросини таъминлаш чора-тадбирлари масаласига бағишланган кенгайтирилган йиғилиш ўтказилади.\nБАРЧА ХОДИСАЛАР ВА ТЕНДЕРЛАР\nМойли хом-ашёларни қайта ишловчи модул цехини технологик чизмаси\nМодуль цехи ҳақида кўпроқ маълумотга эга бўлиш учун расм устига босинг\n"Ўзёғмойсаноат" уюшмасининг бугунги ҳолати\nБарча корхоналар сони 76\n4315 млрд. сўм\nТаққосланадиган нархларда ишлаб чиқариш ҳажми\n216 минг тонна\n33 минг тонна\n184 минг тонна\n351 минг тонна\n2019-2021 йилда мойли экинлар етиштириш ҳажмлари\nНоанаънавий мойли экинлар\nЭкин майдонлари (минг гектар)\nЯлпи хосил (минг тонна)\n2019-2021 йилларда мойли хом-ашё импорти кўрсаткичлари\nНе маслиничный урожай\nСавдога чиқарилаётган ўсимлик мойининг нархи Сизни қаноатлантирадими?\nМаҳсулот нархи қиммат эмас. Маҳсулот нархи ўртача ҳолатда. Маҳсулот нархи қимат. Маҳсулот нархи жуда юқори.\nЯнгиликларга обуна булинг\nЯнгиликларга обуна бўлинг ва уюшма янгиликларидан доим хабардор бўлинг\nХоразм вилояти Навоий вилояти Бухоро вилояти Қашқадарё вилояти Сурхондарё вилояти Самарқанд вилояти Жиззах вилояти Сирдарё вилояти Тошкент вилояти Наманган вилояти Андижон вилояти Фарғона водийси Қорақалпоғистон республикаси\n140093 Ўзбекистон, Хоразм вилояти, Урганч шахри, Досова кўчаси, 1.\nООО "Вангози агро-экспорт"\n106700, Навоинская область, город Кизил-тепа, ул. Узбекистан, 3.\n"Континент-Н ёғ-мой" МЧЖ\n105006 Ўзбекистон, Навоий вилояти, Навоий шаҳри, С.Айний кўчаси, 77 уй.\n106100 Ўзбекистон, Бухоро вилояти, Когон шаҳри, А.Темур кўчаси, 5 уй.\n106300 Ўзбекистон, Бухоро вилояти, Жондор тумани, Пахтакор кўчаси, 16 уй.\n"Қарши ёғ-экстракция" АЖ\n180106 Ўзбекистон, Қашкадарё вилояти, Қарши шаҳри, Навоий кўчаси, 1 уй.\n"Косон ёғ-экстракция" АЖ\n131100 Ўзбекистон, Қашкадарё вилояти, Косон шаҳри, Бухоро йули кўчаси, 1 уй.\nМўминов Шухрат Турумович\n135502 Ўзбекистон, Сурхорндарё вилояти, Денов шаҳри, Форрухи кўчаси, 1 уй.\n"Агрохизмат Шиндонг" МЧЖ\n191409 Ўзбекистан, Сурхондарё вилояти, Шеробод тумани, Қилқон маҳалласи.\nЭсонов Ўткир Олимович\n104200 Ўзбекистон, Самарқанд вилояти, Каттақўрғон шаҳри, Дўст Ишбеков кўчаси, 121 уй.\n"Бўстон олами" МЧЖ\n108034 Ўзбекистон, Жиззах вилояти, Жиззах шахри, Саноат "А" худуди.\nЗокиров Эркин Тўлқинович\n130500 Ўзбекистон, Жиззах вилояти, Дустлик тумани, Саноатчилар кўчаси, 5 уй.\n"Гулистон ёг-экстракция" АЖ\n107000 Ўзбекистон, Сирдарё вилояти, Гулистон шаҳри, Т.Ахмедова кўчаси, 68 уй.\n"Янгийуль ёғ-мой" АЖ\n102802 Ўзбекистон, Тошкент вилояти, Янгийўл шаҳри, Самрқанд кўчаси, 352 уй.\nШамуратов Санжар Мирсагатович\n100073 Ўзбекистон, Тошкент шаҳри, Жарқўрғон кўчаси, 47 уй.\n160903 Ўзбекистон, Наманган вилояти, Учқўрғон тумани, Қурбоналиев кўчаси, 2 уй.\n"Наманган тола-текстил" МЧЖ\nДадамирзаев Мухаммадшариф Олимжонович\n160600 Ўзбекистон, Наманган вилояти, Тошбулоқ шаҳарчаси, Мустақиллик кўчаси, 5 уй.\nЮсупов Сойибжон Қўчқоривич\n110006 Ўзбекистон, Андижон вилояти, Андижон шаҳри, А.Фитрат кўчаси, 14 уй.\n"Асака ёғ-мой" АЖ\nСодиқов Абдуманноб Жўраевич\n111000 Ўзбекистон, Андижон вилояти, Асака тумани, Бобур кўчаси, 14 уй.\n+(998 74) 223-14-74\nАртиков Қодирбек Илхомович\n150707 Ўзбекистон, Фарғона вилояти, Кўкон шаҳри, Мовароуннахр кўчаси, 84 уй.\n50117 Ўзбекистон, Фарғона вилояти, Фарғона шаҳри, Меъмор кўчаси, 9 уй.\n"Турон Хожейли" АЖ\n143102, Қорақолпоғистон республикаси, Хожейли шаҳри, Полвонов кўчаси, 35 уй.\n"Ёғгар Беруний" АЖ\n143600, Қорақолпоғистон республикаси, Беруний шаҳри, Ахунбабаев кўчаси, 12 уй.\nМойли экинларни қайта ишлаш модул цехи технологик схемаси\nОнлайн17 Бугунги хостлар310 Барча хостлар370447


Ўзбекистонда икки турдаги паспорт ва ID-карта жорий қилинади » Ўзбекистон янгиликлари – Zamin.uz\nЎзбекистонда икки турдаги паспорт ва ID-карта жорий қилинади\nЎзбекистонда учта ҳужжатни жорий қилиш таклиф этилмоқда, булар: мамлакат ичидаги биометрик паспорт, четга чиқиш учун биометрик паспорт ва ИД-карта. Бу ҳақда Spot Ўзбекистон паспорт тизимини янада такомиллаштириш чора-тадбирлари тўғрисидаги қарор лойиҳасига таяниб хабар бермоқда.\nҲужжатда бир нечта асосий тушунчалар қўлланилган, улар орасида қуйидагилар бор:\nЎзбекистон фуқаросининг биометрик паспорти — ўз эгасининг шахсини Ўзбекистон ҳудудида тасдиқловчи ҳужжат. Шунингдек, у ўзида электрон ахборот ташувчи (чип)га эга бўлиб, Ўзбекистон фуқаролигини ҳам тасдиқлайди;\nчет элга чиқиш учун биометрик паспорт Ўзбекистон Республикаси фуқаролигини ва унинг эгаси шахсини хорижга чиқиш ва Ўзбекистон Республика ҳудудига кириш чоғида тасдиқловчи ҳужжат;\nидентификацион электрон карта (ИД-карта) — ўз эгасининг шахсини мамлакат ҳудудида тасдиқловчи ҳужжат, у ҳар фуқаронинг ягона идентификация рақамини, унинг шахсий маълумотларини ўз ичига олиб, давлат хизматларидан фойдаланишда шахсни аниқлаш учун қўлланилади.\nХорижга чиқиш чоғида фуқароларга чет элга чиқиш учун биометрик паспорт расмийлаштирилади. Хорижга чиқиш учун биометрик паспорт чет элда бўлган фуқароларда ҳам бўлиши талаб этилади.\nЧет элга чиқиш учун биометрик паспорт фуқароларга қуйидаги амал қилиш муддати билан берилади:\nТуғилган кунидан бир йилгача — икки йил муддатга;\nБир ёшдан 16 ёшгача — 5 йиллик муддатга;\n16 ёшдан катталарга — 10 йил муддатга.\nЧет элга чиқиш учун паспортни расмийлаштириш учун ҳужжатлар тўпламини топшириш шарт этиб белгиланиши таклиф этилмоқда, улар орасида — ИД-карта бор.\nБош саҳифа » Ўзбекистон » Ўзбекистонда икки турдаги паспорт ва ID-карта жорий қилинади\n23:53 Ўзбекистонда ОВИР бекор қилиниши кутилмоқда\n09:26 ИИВ паспорт олиш учун электрон навбатга ёзилиш ҳақида маълумот берди\n18:44 Ўзбекистонда 2019 йил 1 январдан хорижга чиқиш паспортлари жорий этилади


Халқ қабулхоналари муаммоларга ечим топмоқда\nПрезидентимиз раислигида жорий йил 23 июль куни «Аҳоли мурожаатлари билан ишлаш тизимини янгича ташкил қилиш чора-тадбирлари» бўйича ўтказилган видеоселектор йиғилишида «Вазирлик ва идоралар ўз йўналишида энг кўп келиб тушаётган мурожаатларни таҳлил қилиб, уларга аниқ ечимлар топиши шарт» эканлигини алоҳида таъкидлаб ўтган эди.\nҲаёт олдимизга қўяётган кўпдан-кўп муаммоларни вақтида ечиш ҳақида муттасил қайғуриш, бу йўлда фидойи бўлиб, ҳаловатдан воз кечиб, одамлар дарди билан яшашни даврнинг ўзи ҳар биримиздан талаб этмоқда. Бунда одамлар билан доимий мулоқот қилиш, кундалик ташвишлари битилган мурожаат ва шикоятларни кечиктирмай кўриб чиқиш, бу борада турли расмиятчилик, бюрократия ҳамда сансалорлик ҳолатларига барҳам бериш жуда муҳимдир.\nМазкур йиғилишда берилган топшириқлар ижросини таъминлаш мақсадида Ғиждувон туман Халқ қабулхонаси ва сектор рахбарлари томонидан тузилган ишчи гуруҳ ҳудудларда бўлиб, барча соҳалардаги ташкилотларда мурожаатлар билан ишлаш борасида мавжуд муаммоларнинг ечими, фуқаролар мурожаатларининг ижобий ҳал этилиши юзасидан мурожаатчиларнинг мурожаатлари такроран жойига чиқилган ҳолда ўрганилмоқда ва бир қатор сайёр қабуллар, давра суҳбатлари ташкил этилмоқда.\n– Халқ қабулхоналари мурожаатлар билан ишлашни сифат жиҳатидан янги босқичга кўтармоқда, – дейди Ўзбекистон Республикаси Президентининг Ғиждувон туманидаги Халқ қабулхонаси мудири У.Ҳалимов. – Зотан, ислоҳотларни баҳолаш мезони ҳисобланган мурожаатлар ортида инсон манфаати, тақдири туради. Уларнинг тўлиқ, холисона, ўз вақтида кўриб чиқилиши жисмоний ва юридик шахсларнинг ҳуқуқлари ҳимоя қилинишини кафолатлайди.\nЖумладан Ғиждувон тумани Халқ қабулхонасида туман ҳокими Шерзод Ашуровнинг навбатдаги қабули ташкил этилди. Қабулда 200 нафардан ортиқ фуқаролар ечилмай қолган муаммолари билан туман ҳокимига мурожаат қилди.\nМазкур қабулдан кўзланган асосий мақсад фуқароларнинг ҳал этилмаётган мурожаатларини қайта ўрганиш ва уларга ижобий ечим топишдир. Туман Халқ қабулхонаси, сектор раҳбарлари, маҳалла раислари ва масъул раҳбарлар иштирокида ўтказилаётган қабулда фуқароларнинг ижтимоий муаммолари ва тадбиркорлик субъектлари вакилларининг масалаларини ижобий ҳал этиш чоралари кўриб чиқилмоқда. Қабул давомида 60 дан ортиқ аризалар қабул қилинди. Туман ҳокими Шерзод Ашуров қабулга келган барча фуқароларнинг турли йўналишлардаги масалаларига ечим топиш, қонун устуворлигини таъминлаш бўйича тегишли чора-тадбирларини кўрди.\nЛобар Адилова оилавий шароити оғирлигини билдириб, оиласига озиқ-овқат махсулотларидан амалий ёрдам бериш, Помўза МФЙ, Оқолтин кўчаси 143-уйда яшовчи 2-гуруҳ ногирони Ихтиёр Аллаевнинг табиий газ ва электр энергия тўловларидан қарз бўлиб қолганлиги, тўлашга қурби етмаётганлиги тўғрисидаги, Қўрғон МФЙ Шокиробод кўчаси яшовчи Дилноза Ҳазратованинг оилавий шароитини яхшилаш мақсадида бир дона патдўз тикув машинкаси олиб бериш тўғрисидаги, Оқгул МФЙ, Жиндакон қишлоғида яшовчи 2-гуруҳ ногирони Сония Муродованинг турмуш ўртоғи 1-гуруҳ ногирони оилавий шароити оғирлиги уйини таъмирлашда қийналаётганлигини билдириб, уйини таъмирлашда амалий ёрдам бериш тўғрисидаги мурожаатлар жойида ижобий ҳал этилди.\nМаълумки, бугунги кунда аҳоли мурожаатлари билан ишлаш тизимини янгича ташкил этиш бўйича “Тезкор штаб” ташкил этилган. “Тезкор штаб” раҳбари вилоят ҳокими бўлиб, штаб фаолиятига умумий раҳбарлик қилади. Давлат раҳбари томонидан белгилаб берилган вазифалар ҳамда юқори ташкилотлар томонидан юборилган топшириқ ва тавсиялар ижросини таъминлайди.\n2021 йил 6 ойи давомида Ғиждувон туман Халқ қабулхонасига 6 минг 426 та мурожаат келиб тушган ва тизим орқали тегишли ташкилотларга ижро учун йўналтирилган. Шундан ҳал этилмаган мурожаатлар сони 4 минг 830 тани ташкил этади. Қайта ўрганилган мурожаатлар сони 3 минг 787 тани ёки 78 фоизни ташкил этади. Шундан ижобий ҳал этилган мурожаатлар сони 2 минг 228 тани ёки 46 фоизни, ҳуқуқий маълумот бериш орқали ҳал этилган мурожаатлар сони 1 минг 559 тани ёки 32 фоизни ташкил қилади.\n1 минг 43 та ёки 22 фоиз мурожаат қайта ўрганиш жараёнида.\nТуманда сектор рахбарлари билан ўтказилган сайёр оммавий қабуллар давомида сектор раҳбарлари шахсан иштироки таъминланганлиги, аҳолидан тушаётган мурожаатларга сектор рахбари аниқ ҳуқуқий тушунтиришлар бераётганлиги, тузилган ишчи гуруҳи иштироки ҳам тўлиқ таъминланиб, ўрганилаётган мурожаатларнинг аксарият қисми ижобий ҳал этилиб келинмоқда.\n–Қишлоғимизни 1200 метр қисмига шағал ташлаб беришда амалий ёрдам сўраб Халқ қабулхонасига мурожаат қилган эдим, – дейди Ғиждувон тумани Кўшк МФЙ, Найманобод қишлоғида яшовчи Рахмат Саидов. –Мурожаатимни туман Халқ қабулхонаси алоҳида назоратга олиб, Найманобод қишлоғимиздаги 1,2 километр йўллар шағаллаштирилди.\nБу каби мурожаатларни кўплаб мисоллар келтириш мумкин. Энг мухими ҳеч кимнинг мурожаати асоссиз равишда эътиборсиз қолдирилмайди.


12 ёшли болакай бувисини кўриш учун отасининг автомобилини олиб қочди\n17:09 / 13.09.2016\nГерманияда ота-онасининг турли важларни рўкач қилаверишидан чарчаган 12 ёшли болакай шундай қалтис ишга қўл урди. У, буваси ва бувисини соғингани ва уларни бориб кўргиси келгани учун 200 километрдан ортиқ йўлни машинани бошқариб ўтказди. The Local нашрининг хабар қилишича, болакай автомагистрал бўйлаб ҳаракатланган, бироқ қоидаларга риоя этиб, аниқ ҳаракатлангани боис, полиция эътиборини тортмаган.\nБолакай, кўп маротаба ота-онасидан уни қариндошлариникига олиб боришни сўраган, бироқ сафар ҳар доим ортга сурилаверган. Шундан сўнг, бола масъулиятни ўз зиммасига олишга қарор қилиб, отасининг машинасида Саксониядан Баварияга йўл олган. Унга 13 яшар ўртоғи ҳамроҳлик қилган.\nМашина ва болаларнинг йўқлигини аниқлаган ота-онанинг ҳуши бошидан учиб, полицияга мурожаат қилган. Бироқ, ҳуқуқ посбонларидан аввалроқ, болакайнинг ўзи хурсанд ҳолда ота-онасига қўнғироқ қилиб, буваси ва бувисиникида меҳмонда эканидан хабардор қилган. У, гап орасида отасидан машинани ўғирлашга мажбур бўлгани учун кечирим ҳам сўраб қўйган. Бундан бироз кўнгли тинчиган ота-она ўғлига бир кеча бувиси билан тунашни маслаҳат беришган.\nБавария полициясида айтишларича, бахтли тасодиф туфайлигина, тезюрар магистралда ҳаракатланган болалар автоҳалокатга учрамаган. Улар, қилмиши туфайли болага дакки берган бўлса-да, унда автомобилни бошқаришга туғма иқтидор борлигини эътироф этишган. Болакай ёшлиги сабабли жазога ҳам тортилмаган.


Ўзбекистон 14:01 / 10.01.2022 12317\nХалқ таълими вазирлиги матбуот хизмати мактабларда қишки таътил муддати узайтирилиши муносабати билан туғилаётган саволларга жавоб қайтармоқда.\nҚишки таътил вақтида мактабларда тўгараклар фаолиятига рухсат берилмайди\nЎқувчиларнинг қишки таътили узайтирилганига қарамай айрим “ташаббускор” раҳбарлар ўқувчиларни мактабга чақириб, ёппасига фан тўгаракаларига ёки тадбирлар уюштириб, унга жалб қилиши тўғрими?\nТаътил кунлари тугагунга қадар ўқувчиларни бевосита мактабларда ташкил этиладиган тўгараклар, шунингдек, “Баркамол авлод” болалар мактабларининг тармоқ тўгараклари ва ҳар қандай тадбирларга жалб этиш тақиқланади.\nШунингдек, бугундан бошлаб Республика миқёсида ўтказилаётган “Умид ниҳоллари-2022” спорт мусобақаларининг туман ва шаҳар босқичларини ўтказиш тўхтатилган.\nМавзулар тиғизлаштириб ўтилади\nҚисқарган дарслар журналга қандай қайд этилади?\nЎқувчиларнинг қишки таътил кунлари икки ҳафтага узайтирилганлиги сабабли 3-чорак ўқув кунлари 1-4-синфларда 9 кун, 5-11-синфларда 11 кунга қисқарди. Шу муносабат билан, синф журналларига 24 январдан бошлаб тақвим-мавзу режа асосида тегишли мавзулар қайд этилади, шунингдек, фан ўқитувчилари томонидан тақвим-мавзу режада жорий йилнинг 11-22 январь кунларига тўғри келган мавзулар ўқув йилининг 3-чораги давомида тиғизлаштириб ўтилади ва тиғизлаштирилган мавзулар синф журналларида қайд этилади.\nЁзги таътил кечикмайди\nҚишки таътил узайтирилиши ёзги таътил вақти кечикишига сабаб бўлмайдими?\nҚўшимча таътил давридаги дарслар (мавзулар) чорак бошланганидан сўнг дарсларга қўшиб, тиғизлаштирилган ҳолда ўтилади, шу боис ушбу қўшимча таътил кунларининг бошқа таътилларга таъсири бўлмайди.\nХусусий мактабларга ҳам қишки таътил тавсия этилади\nҚишки таътил хусусий мактабларга ҳам тааллуқлими?\nТаълим сифатини назорат қилиш давлат инспекцияси нодавлат таълим ташкилотларида ҳам қишки таътил муддатини 2022 йил 24 январга қадар узайтириш мақсадга мувофиқлигини билдирди.\nШунингдек, қишки таътил кунларида хусусий мактаб ўқувчиларига озиқ-овқат берилмаслиги ҳамда бошқа сарф-харажатлар қилинмаслиги инобатга олиниб, уларнинг ота-оналаридан шу муддатлар учун тўлов ундирилмаслиги тавсия этилган.\nЭслатиб ўтамиз, 6 январь куни Ўзбекистонда ОТМ, коллеж ва лицей талабалари учун қишки таътил 24 январгача узайтирилгани маълум қилинганди. Кейинроқ Халқ таълими вазирлиги мактабларда ҳам қишки таътил 24 январга қадар узайтирилганини эълон қилди.\nБундан аввалроқ ХТВ қишки таътил узайтирилгани ўқитувчиларнинг маошига таъсир қилмаслиги ҳақида маълум қилганди.


Бир дақиқада ухлаш усули - 5 Апреля 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2022-05-19, 1:34 AM\nГлавная / Bosh sahifa » 2015 » Апрель » 5 » Бир дақиқада ухлаш усули\n— Барчаси энг яқин дўстимнинг тўйидан бир ҳафта муқаддам бошланди. Ўшанда мендаги чарчаш ва асабийлашиш юқори чўққига чиққанди. Мен умуман ухлай олмаётгандим. Буларга сабаб тўйда табрик учун чиройли нутқ тайёрлаш ташвишидан эди.Уятчанлигим ва кўпчилик ичида бундай ишни қилиш мен учун даҳшат эди, шу боис оромим йўқ эди.\nБу методикани "4-7-8” шаклида эслаб қолса ҳам бўлади.\nБу метод билан Гарвард университетининг тиббиёт фанлари доктори Эндрю Вейлшуғулланган. Унинг айтишича, "4-7-8” усули ҳиндларнинг йога усули сифатида қадимдан маълум. Улар бу усулдан тўлиқ енгилликка эришишда фойдаланишган. Шу боис бу усул мутлақо хавфсиздир.\nАгар сизда мени бир пайтлар қийнаётган муаммолар бўлса, шуни иккиланмай айтишим мумкинки, бу усул, аввало, дарров ва тинч ухлашингизни таъминлайди. Ва буни турли вазиятларда ҳам қўлласа бўлади. Масалан, тунда ухлашдан олдин турли ўй-хаёллар қаърида қолиб кетасиз ва кўзингизга уйқу келмайди. Ёки ҳаётингиздаги қандайдир рақобатми, қийин танлов қаршисидами қолганингизда "4-7-8” методикаси сизга ёрдам беради.\nКатегория: Foydali maslahatlar / Полезны советы | Просмотров: 2834 | Добавил: Yangilik, newsuz, uznews, Yangib chiqargan., xabarlar, habarlar, новости, Yangiliklar, ahborot, NEWS | Рейтинг: 0.0/0


Инсониятга берилган буюк неъмат - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 27 Июл 2018\tКӯришлар: 475\nМана шу ташаббус туфайли дунёнинг ҳамма бурчакларида яшаётган халқларнинг тоза ичимлик суви билан таъминланиши яхшиланади, сувсиз қақраб ётган ва инсонга хизмат қилиши мумкин бўлган қўриқ ва бўз ерлар ўзлаштирилади. Президентимизнинг ушбу ташаббуси жаҳон ҳамжамияти томонидан қўллаб-қувватланиши Тожикистон Республикасининг дунё давлатлари орасида нуфузи юксалганлигидан далолат беради.\nСув – табиатнинг бебаҳо неъмати, бамисоли ер, қуёш ва ҳаво сингари инсоният, ҳайвонот ва наботот олами тириклигининг асосий омилидир. Биз уни ҳар доим истеъмол қиламиз ёки бошқа турли эҳтиёжларимизни қондириш учун ишлатамиз. Зеро, Қуръони Каримда: -“Енглар, ичинглар, исроф қилманглар. Албатта, Аллоҳ исроф қилгувчиларни дўст тутмайдир”, -дейилди. Сув инсон билган неъматлар ичида энг муҳими бўлганлиги ва унинг бардавомлиги одамларнинг шукрона қилишларига боғлиқлигини Пайғамбар (с.а.в.) ҳадисларида шундай эслатади: -“Аллоҳ таолонинг берган неъматларига шукр қилишлик уни йўқ қилишдан сақлайди”.\nСув тирик мавжудотлар ҳаётининг асосини ташкил қилиш билан бирга, уларнинг ҳаётийлиги манбаи ҳам саналади. “Сув – бу ҳаёт” иборасининг ҳам туб моҳияти тирикликни сувсиз тасаввур қилиш мумкин эмаслигидадир. Демак, ҳаётни сақламоқ, ҳаётийликни таъминламоқ ва организмимизда кечадиган барча жараёнларнинг тўлақонли кечиши учун унинг табиий эҳтиёжи бўлган сувни асрашимиз, уни тежамкорлик билан ишлатишимиз ва унга нисбатан доимо эҳтиёткорлик билан муносабатда бўлишимиз лозим.\nРивоят қилишларича, ҳарбий сафарга чиққан подшоҳ йўлда жуда чанқаб қолибди ва ёнида унга ҳамроҳлик қилиб бораётган вазиридан бетоқатлик билан сув сўрабди. Шунда вазир: -“Бироз сабр қилинг, - дебди-да, кўзада сув узата туриб, қайтиб олибди. -Фараз қилинг, ушбу сув сиз учун ман қилинди, уни ичиш учун нимангизни берардингиз?- деб сўрабди.\n-Ярим мулкимни берган бўлардим.\nҲукмдор сувни ичиб, ташналигини қондириб бўлгандан кейин, вазир яна сўрабди:\n-Подшоҳим, ташналигингиз қониб, танингиз яйради. Энди Расулуллоҳ соллаллоҳу алайҳи васалламга яқинлигингиз ҳурмати, айтингчи, ўша сув вужудингиздан қайтиб чиқмай, пешобингиз тутилиб қолса, унинг қайтиб чиқиши учун нима қилардингиз?\n-Қолган ярим мулкимни берган бўлардим.\nШунда доно вазир: -Бир қултум ичимлик сувини истеъмол қилиш ва уни чиқариб ташлашга ҳам арзимайдиган мол-мулк учун ўзини таҳликага солиш, уруш-жанжал қилиш, бегонанинг мол-мулкига эга бўлганда эса, қувониш ақлли одамга ярашмайди,- дебди. Бу сўзлардан қаттиқ таъсирланган подшоҳ ҳарбий юришни тўхтатган экан.\nСувнинг инсон ҳаётидаги ўрни, нақадар, қадрли. Оллоҳнинг иродаси ила ризқимиз улуғлигининг нишоналаридан бири шундаки, мамлакатимиз тоза ичимлик суви билан таъминланганлик даражаси нуқтаи назаридан дунёнинг ўнта етакчи давлатлари қаторида эканлигидир. Бунинг маъноси бизда ичимлик суви етарли, хоҳлаганимизча ундан фойдаланишимиз мумкин, дегани эмас. Дунёнинг миллиарддан ортиқ аҳолиси сув танқислиги шароитида яшаяпти, сувнинг ифлосланиши туфайли тарқалаётган турли касалликларга чалиниб азият чекаётибди.\nСув Аллоҳнинг бандаларига берган улуғ неъматидир. Унинг физикавий ва химиявий хусусиятлари бирор-бир бошқа моддада кузатилмайди. Бу бизнинг кузатишимиз мумкин бўлган хислатларидир. Худди шунингдек, сув маънавий ва руҳий қудратга ҳам эга. Бошқача қилиб айтганда, у ҳар қандай руҳий ва маънавий таъсирни ўзида акс эттириш ва ахборот ташиш хусусиятига ҳам эга эканлигини, у орқали инсоннинг руҳий ҳолати бошқарилиши, унинг яхшиланиши, баъзида эса, инсон ҳаёти учун хавф туғдирувчи манбага айланиши ҳам мумкинлигини хаёлимизга келтирмаймиз.\nПайғамбар (с.а.в.) айтдиларки, Аллоҳга шукроналар бўлсин, сувни инсон руҳияти ва жисмини покловчи қилди. Дарҳақиқат, ичимлик суви тоза бўлса, инсон жисми соғлом бўлади.\nБиздан аввал ўтган ота-боболаримиз оқар сув, хусусан, ичимлик сувини муқаддас ҳисоблаганлар. Чунки у даврларда ҳозиргидек технология ривожланмаган эди. Хусусан, сувга тупуриш, ифлослик, чиқиндиларни оқар сувлар йўлларига ташлашдан ўзларини тийганлар, уни гуноҳи азим, деб билганлар. Оқар сувни қадрлай билишган. Ҳовузлар ва оқар сувлар йўлини доимо тоза сақлашган. Ҳозир ҳам баъзи минтақаларда бунга амал қилиниб келинмоқда. Қўш ҳовуз, Кўл ҳовуз, Ҳавзи калон, деган номлар ҳозиргача оғиздан-оғизга ўтиб келмоқда. Зеро, Пайғамбар (с.а.в.)дан садақанинг қайси бири афзал, деб сўралганда, шунда жавоб бердилар: -“Энг яхши садақа сув беришдир”.\nИнсоннинг бутун умри сув билан боғлиқ, инсон ҳаётини сувсиз тасаввур қилиб бўлмайди: инсон оламдан кўз юмаётганда ҳам, бир қултум сувга муҳтож бўлади. Қилаётган ибодатларимизни ҳам қабул бўлишлиги сувга боғлиқ, чунки ибодатларимизнинг фарзларидан бири оби пок (тоза сув) бўлса, яна бири жомаи пок (тоза кийим) бўлиб, у ҳам тоза сув туфайлидир.\nСув тириклик манбаи бўлгани каби узоқ яшашнинг ҳам муҳим омили саналади. Бадандаги сувнинг миқдори инсон қаришини бошқарувчи омил эканлиги хусусида сўз юритиб, доно табиб бобомиз Абу Али ибн Сино қаришнинг асосий омили “организмнинг сўлиб қолиши", деб таъкидлаган эди. Бугунги кунда замонавий илм-фан алломанинг фикрини тасдиқламоқда – ёш ўтиши билан организмдаги сув миқдори камайиб боради. Бу эса, қон ва лимфаларнинг қуюқлашиши, тери, мушаклар эгилувчанлигининг камайиши, бош, бўғимдаги оғриқларга олиб келади.\nТабиий савол туғилади: Организмнинг тўлақонли ҳаёт кечиришини таъминламоқ учун нима қилмоқ керак? Қандай қилиб қаришнинг олдини олиш, уни кечиктириш мумкин? Организмнинг асосий қисмини сув ташкил қилар экан, тўлақонли биохимиявий жараёнлар сув муҳитида содир бўлар экан, демак, организмни унинг талаби даражасида сув билан таъминлаб турмоғимиз, яъни сув истеъмол қилиш лозим. Яна савол туғилади: қачон, қанча, қандай, қай ҳолда ва ҳоказо.\nТурли манбаларга мурожаат қилиб, юқорида келтирилган саволларга жавоб беришга ҳаракат қиламиз.\nИнсон саломатлиги учун мусбий қувватга эга бўлган сув фойда келтиради.\nЙоглар эрталаб сув ичишни, унинг ҳарорати эса, 40 даражали илиқ-иссиқ ҳолатда бўлишини тавсия қиладилар. Бир стакандан бошлаб организмингиз хоҳлаганича кўпайтириб боришингиз мумкин. Бундай ҳароратдаги сувни “тезкор сув” ҳам, деб атайдилар. Чунки бадан ҳароратидаги сув ошқозонда узоқ вақт туриб қолмасдан тезда ингичка ичакка ўтади ва организмга сўрилади, организмнинг айни пайтдаги сувга бўлган эҳтиёжини қондиради, чанқоқни сўндиради. Шифокор олимларнинг таъкидлашларича, совуқ сув аввал ошқозонда иситилгандан кейингина ингичка ичакка ўтар экан, бунинг учун эса, ақлли организм ортиқча иш бажарар экан. Наҳорда оч қоринга ичилган сув ошқозонда ҳазм бўлмаган овқат қолдиқлари ва заҳарли моддаларни ювади, йўғон ичак фаолиятига ижобий таъсир кўрсатади.\nКичик хулоса: овқат ҳазм қилиш органларининг тўғри ишлаши, организмда сув иштирокида кечадиган модда алмашиниш жараёнини самарали кечиши, озиқ-овқат моддаларининг тўғри сўрилиши узоқ ҳамда соғлом ҳаёт гаровидир.\nДемак, сув ҳаёт манбаи, тириклик омили, тўлақонли ҳаётий жараёнларни таъминловчи буюк неъмат экан, унинг қадрига етиш, тежаб-тергаб фойдаланиш зарурлигини таъкидлаш мақсадида, Қуръони Каримнинг қуйидаги оятини келтиришни лозим топдик: “Аллоҳ осмондан сув (ёмғир, қор) ёғдириб, уни ерда булоқлар шаклида оқизиб қўйганини кўрмадингизми? Сўнгра у (сув)нинг воситасида ҳар хил экинларни чиқарур, сўнгра у қуригач, сиз уни сарғайган ҳолда кўрасиз, сўнгра (Аллоҳ) уни хазонга айлантирур. Албатта, бунда ақл эгалари учун эслатма бордир”(“Зумар” сурасининг 21-ояти).\nХалқимиз бежиз айтмаган: -Нимани хор қилсанг, ўшанга зор бўласан,- деб. Бугун бизда Аллоҳнинг буюк неъмати бўлган сув етарли, уни қадрлаш, тириклик омили сифатидаги имкониятларидан тўла фойдаланиш, уни асраб-авайлаш, тежаш ва бугунги кунда унинг устувор ривожланиш омили сифатидаги мавқеини англаш, эртанги кунимиз учун ҳам тоза ва пок ҳолда қолдириш бизнинг ихтиёримизда. Буюк неъматни қадрлашни ҳар бир инсон ўзининг муқаддас бурчи, деб билмоғи лозим.\nЖ.Расулов ноҳияси Ғўлакандоз қишлоқ жамоатидаги “Ҳожи Абдуғафур ота” жоме масжиди имом хатиби.\nХўжанд Давлат дорилфунуни педагогика ва табиий фанлар кафедраси доценти.\nБугун: 20-01-2020 03:33:12


Samsung Galaxy Z Flip3 5G ва Z Fold3 5G кўпчилик кутган хусусиятга эга бўлади - Terabayt.Uz\nАйрим манбаларга кўра, Galaxy Z Flip3 5G ҳамда Z Fold3 5G сувга чидамли бўлади. Max Weinbach берган маълумотига кўра, иккала букламафон IPX8 сертификатига эга. Яъни смартфонлар бир метрлик чуқурликда 30 дақиқадан ошиқроқ вақт мобайнида ўзидан сув ўтказмайди.\nЎҚИНГ: Samsung Galaxy Z Flip3 кичикроқ корпусга эга бўлади\nАгар хабарлар рост бўлса, ушбу икки қурилма сув ўтказмайдиган дунёдаги биринчи букламафонларга айланади. Бироқ букламафонлар учун сувдан ҳимоядан кўра чангдан ҳимоя муҳимроқ, чунки чанг қурилмаларнинг букланувчи механизми орқали смартфон ичига кириб, уни зарарлаши мумкин. Аммо чангдан ҳимоя тўғрисида ҳеч қандай маълумот берилмаган.\nУмумий олганда, букланувчи экран ҳамда букланувчи механизми бор бўлган қурилмада IP сертификатининг бўлиши ҳам катта ютуқ ҳисобланади.


Ўзбекистонда автомобиль ўғирланишига қарши янги ускуна синовдан ўтмоқда » Ўзбекистон янгиликлари – Zamin.uz\nЎзбекистондаги автомобил транспортларининг бирида уни ўғрилардан ишончли ҳимоя қилувчи ускуна синовдан ўтказилмоқда. Ижобий натижалардан сўнг, у Ўзбекистондаги транспорт воситаларида ўрнатилиш учун тавсия этилиши мумкин.\n"Ўзбекистонда автомобил ўғирланишига қарши Россиянинг "Сократ" қўриқлаш агентлиги томонидан ишлаб чиқарилган борт комплекти мавжуд. Автомобил ушбу мосламага датчиклар орқали уланади. Датчиклар қўриқлаш хизмати ходимларига мониторинг давомида транспорт воситасининг ҳаракатланиши, сарфлари, айни вақтда транспорт воситаси қаерда ҳаракатланаётгани, юрғизилган ёки юрғизилмагани ва, ҳаттоки, эшиклари очиқ-очиқ эмаслигигача кўрсатиб туради" - деди Тошкент шаҳар Қўриқлаш хизмати вакили Фарҳод Ачилов.\nТаъкидланишича, транспорт воситаси ўғрилар томонидан очилгани ҳақида ташвиш хабари келиб тушадиган бўлса, қўриқлаш хизмати ходимлари автомобилни шу заҳоти тўхтатиши, эшикларини блоклаши ва мутлақо ҳаракатдан чеклаши мумкин.\nАчилов шунингдек, ушбу ускунани ташқаридан ўчириб қўядиган "глушителлар" мавжуд эмаслигини қайд этди.\n"Ҳозирда ушбу мослама транспорт воситаларининг бирида синовдан ўтказилмоқда. Тегишли ижобий кўрсаткичлардан сўнг қўриқлаш хизмати уни республикада жорий этиш бўйича ишларни бошлаб юборади", - деди қўриқлаш хизмати вакили.\nЭслатиб ўтамиз, Ўзбекистон ИИВ икки йилдан бери автомобил ўғирлигига чек қўядиган ускунани жорий қилиш ваъдасини бериб келади. Хусусан, 2017 йилнинг май ойида Тошкент милицияси ўзи ишлаб чиқарган, масофадан бошқариладиган электрон тизимни ишга туширишни режалаштираётгани ҳақида оммага эълон қилган бўлиб, ушбу лойиҳа 2018 йилдан амалга оширилиши керак эди.\nЯнгиликлар » Технология » Ўзбекистонда автомобиль ўғирланишига қарши янги ускуна синовдан ўтмоқда\n11:20 АҚШда юк поезди кўприкдан дарёга тушиб кетди (видео)


Қарз – кредит нима ? савол ва жавоб! – Ўзбекистон\nГлавная / Иқтисодиёт / Қарз – кредит нима ? савол ва жавоб!\nҚарз – кредит нима ? савол ва жавоб!\nanvarj63 11.08.2017\tИқтисодиёт Comments Off on Қарз – кредит нима ? савол ва жавоб! 64 Показы\nҚарз ё «Кредит» ёки «Кредит муносабатлар» – бу ҳаракат қиймати устидан иқтисодий алоқалар субъектлари ўртасида юзага келадиган жамоатчилик алоқалари.\nҚарз муносабатлари кредит турли шаклларда ифодаланиши мумкин (тижорат кредити, банк кредит, ва бошқалар.), Қарзлар, лизинг, шундай қилиб, факторинг ва бошқа.\nҚарз/кредит бошқа таърифлар:\nҚарз берувчи ва қарз олувчи ўртасидаги муносабатлар;\nҚайтиш ҳаракати қиймати;\nҚайтариш асосида тўлов воситалари ҳаракати;\nФаолият қийматини қарз;\nКредит капиталнинг ҳаракати;\nБир қайтариб тўланадиган асосида ресурсларидан турар жой ва фойдаланиш;\nРеал пул ўрнига келажак пул, ва бошқалар билан таъминлаш.\nБелгилаш Дзҳона Милля кўра, кредит “Бировнинг капиталини фойдаланиш, бир киши учун рухсат бор”\nҚарз/Кредит функтсияси: қайта тақсимлаш, кредит ёзувлар воситалари таъсис этиш; репродуктив ва рағбатлантирувчи.\nВақтинча озод қиймати қайта тақсимлашнинг қайта пайлаşтıрıлабилир вазифаси. Бу корхона даражасида, саноат, ҳукумат (миллий иқтисодиётни) да амалга оширилиши мумкин, жаҳон иқтисодиёти (жаҳон иқтисодиёти). Қайта тақсимлаш Қайтиш қийматининг шароитларига кетади.\nБанк тизимининг пайдо бўлиши билан боғлиқ даволаш кредит асбоблари яратиш вазифаси. банк ҳисоб пул сақлаш қобилияти билан, нақд пулсиз тўловлар, ўзаро мажбуриятларини нарвон, ривожланиши савдолашиб воситаси эди.\nКўпайтириш кредит функцияси икки йўл билан намоён бўлади:\nкредит қарздор тадбиркорлик фаолияти (ишлаб чиқариш) учун капитали унинг зарур ҳажмини беради. кўпайтириш бошқариш мавзу каби (ишлаб чиқарувчилар) томонидан кредит;\nҳар хил корхоналар учун кредит натижасида товарлар (сифати, қиймати, нархлари) ишлаб чиқариш шароитлари жамият учун энг яхши ва энг ёмон деб эшитилади.\nКредит вазифаси ўз маблағлари мавжудлиги ҳолда ишлаб чиқариш имкониятларини ривожлантириш намоён бўлади рағбатлантиради. кредит компаниялари туфайли янада ривожлантириш учун кучли туртки бор.\nПред. Банк нима ? савол ва жавоб!\nСледующая Тошкент бозорларига нақд пул олиш учун банкоматлар ўрнатилди\n“Олмалиқ” – “Андижон” учрашуви олдидан қизиқарли фактлар


17 январ 2019, Тошкент вақти: 08:39\nАбдулазиз Каримнинг турк паспорти ўзбек қўшиқчиларининг йўлини тўсди.\n“Ўзбекнаво” эстрада бирлашмаси Туркияга гастрол сафарига кетаётган хонандаларга қўйиладиган талабларни кучайтирди. Эндиликда хонандалар "Ўзбекнаво" билан шартнома имзолашдан ташқари МХХнинг махсус суҳбатидан ўтказилади. Туркияга дам олиш ёки саёҳат мақсадида бормоқчи бўлган хонандалар ҳам тегишли идоралардан рухсат олиши лозим. Ушбу тартибнинг жорий қилиниши ўзбекистонлик хонанда Абдулазиз Каримга Туркия фуқаролиги берилганидан пайдо бўлган хавотирлар ўлароқ изоҳланмоқда.\n“Ўзбекнаво” эстрада бирлашмасидаги манба маълумотига кўра, Ўзбекистондан чиқиб кетган хонанда Абдулазиз Каримга 10 ой ичида Туркия ватандошлиги (Туркияда "фуқаро" сўзи ўрнига "ватандош" сўзини қўллашади) берилгани маълум бўлгач, хонандалар орасида бу каби ҳолатлар такрорланмаслиги учун қатор тадбирлар амалга оширилаяпти:\n“Абдулазиз Каримнинг лизенцияси 2014 йилда қайтариб олинган. У чиқиб кетган пайтда “Ўзбекнаво”га умуман алоқаси бўлмаган. Лекин хонандаларимиз буни такрорламасликлари учун жиддий чоралар кўраяпмиз. Ҳар бир ўтказилган йиғилишларда бунга эътибор қаратилаяпти”, деди “Ўзбекнаво”даги исмини ошкор қилмаётганимиз манба.\nЎзбек хонандаларидан бирининг Озодлик билан микрофонсиз суҳбатда айтишича, кўрилаётган чоралардан асосийси хонандаларнинг Туркияга чиқишини чеклашдан иборат:\n“Кеча Маданият ва спорт вазирлигида Абдулазиз Каримга Туркия фуқаролиги берилгани бўйича мажлис бўлибди. Мажлисда қатнашганлар бундан кейин хонанда ва созандаларнинг Туркияга чиқиши шахсан Бош вазир Шавкат Мирзиёев назоратида бўлар экан, деб айтишаяпти. Яна Туркияда юрган ўзбекистонлик санъаткорларни қайтариб олиш кампанияси ҳам бошланар экан”, дейди исмини очиқламаётганимиз хонанда.\nШунингдек, кейинги пайтларда Туркия Ўзбекистонда тақиққа учраган санъаткорларнинг "бош урадиган" жойига айланган.\nАйни пайтда қўшиқчилар "жиловини" тутиб туриш “Ўзбекнаво” зиммасига юклатилган.


04.09.2019 16:30 0 2559\nЯнги ўқув йили бошланиши билан мактабларда ҳокимлар дарс ўта бошлагани ҳақида хабар берилганди. Сирдарё вилояти ҳокими Ғофуржон Мирзаев ҳам бу ташаббусга қўшилди.\nВилоят ҳокимлиги ахборот хизматининг хабар беришича, Гулистон шаҳрида Президентимиз ташаббуси билан ташкил этилган Ўзбекистон халқ шоири Ҳалима Худойбердиева номидаги ижод мактаби илк ўқувчиларини қабул қилди. Ижод мактабининг очилиш маросимида Сирдарё вилояти ҳокими Ғофуржон Мирзаев иштирок этди.\nСўнгра вилоят ҳокими Сардоба туманидаги 18-мактабда бўлиб ўтган «Биринчи қўнғироқ» байрам дастурларида қатнашди ва юқори синф ўқувчиларига «Мустақиллик дарси»ни ўтди.\nВилоят ҳокими ўқувчиларнинг физика, математика, она тили фанлари бўйича билимларини амалий машғулотлар асосида синовдан ҳам ўтказди. Ҳоким она тили бўйича берган машқларини тўғри бажарган ва саволларига тўлиқ жавоб берган ўқувчи Мадина Ўрозбоеванинг кундалигига «5» баҳо қўйиб берди.\nСинф раҳбари Дилфуза Бердибековага дарсларда фойдаланиши учун планшет, ўқувчиларга эса китоблар совға қилинди.\nСирдарё ҳоким мактаб ғофуржон мирзаев


Спортчилар танасидаги терморегулятор қандай ишлаши зарур?\nКиши организмини ўртача олганда, 80 фоиз сув ташкил этади.\nМия 75 фоиздан 85 фоизга қадар, мушаклар эса 70 фоиз сувдан иборат ва бу захира ҳар доим бир хил мувозанатда ушлаб турилиши шарт. Айниқса, спортчилар танасидаги ўз-ўзини совитиш тизими (терморегулятор) барқарор ишлаб туришида сувнинг ўрни жуда катта.\nЎртача вазнли инсон танасидаги мувозанатни барқарор ушлаб туриши учун суткасига 2 литр сув истеъмол қилиши шарт. Мутахассислар ёз кунлари спортчиларга ўртача 4 литр сув ичишни тавсия қиладилар. Чунки спортчилар зўриқиш остидаги машқларни бажарганларида, организмнинг сувга бўлган эҳтиёжи ошиб кетади. Шунинг учун спортчи ҳеч қачон сувдан ўзини тиймаслиги керак.\nҚуйида спортчилар учун суюқлик истеъмол қилиш бўйича амалий тавсиялар келтириб ўтамиз:\nМашғулот ёки мусобақадан икки соат олдин 500 мл суюқлик ичиш керак, чунки юкламадан олдин организм ўзига керакли бўлган сув билан тўйинтирилиш лозим.\nЖисмоний машқлар пайтида ҳар 15-20 дақиқада 150-300 мл суюқлик истеъмол қилиш тавсия этилади, чунки жисмоний машқлар пайтида организмни суюқлик сўрилиш интенсивлиги ҳар соатда 1 кг тана вазнига 10-15 мл атрофида бўлади.\nЮқори ҳарорат ёки намлик шароитида жисмоний фаолият билан шуғулланиш одатдаги миқдордан кўпроқ суюқликни истеъмол қилишни талаб қилади.\nЖисмоний машқлар пайтида чанқоқлик ҳисси тананинг суюқликка бўлган эҳтиёжининг ишончли кўрсаткичи эмас ва жисмоний фаолият пайтида чанқоқлик ҳисси тана вазнининг 2 фоизга пасайишини акс эттириши мумкин.\nЖисмоний юклама даврида истеъмол қилинадиган таркибида углеродли сув (4-8%ли, яъни 1 литр сувда 40-80 г углеводлар) танани энергия ва суюқлик билан таъминлайди, бу эса организмда суюқликнинг сўрилишини бузмайди, шу билан биргаликда фруктоза углеводларни асосий манбаи ҳисобланмайди.\nМашғулотдан сўнг, 1 кг “йўқолган“ тана вазнига 1 литр миқдорида суюқлик ичиш тавсия қилинади, бунга яна сийдик орқали чиқиб кетадиган суюқликни қоплаш учун яна 250-500 мл миқдорида сув ичиш лозим.\nБир оз шўр, салқин (10-12 ° C), ҳидли ичимликлар, шунингдек, ширинроқ ичимликларни ўзбошимчалик билан истеъмол қилиш суюқликни бўлган талабни ошишига олиб келади.\nНатрий, калий ва хлор ионлари танадан тер билан чиқиб кетадиган асосий электролитлардир; Уларнинг йўқолишини қоплаш учун сиз махсус “спорт“ ичимликлар истеъмол қилишингиз ёки машқдан кейин ичиладиган суюқликка озгина туз қўшишингиз ва калийга бой озиқ-овқат маҳсулотларидан (масалан, банан, апелсин, цитрус шарбатлари, сабзавотлар) истеъмол қилишингиз мумкин.\nЖисмоний машқлар сўнг, углевод-электролит таркибидаги сув ёки ичимликлар ёрдамида танадаги суюқлик балансининг тўлиқ тикланишини таъминлаш керак. Спиртли ичимликлар ва кофеинни ўз ичига олган ичимликлар организмдан суюқликни чиқишини кучайишига олиб келиши мумкин, шунинг учун бу мувозанатни тиклаш учун етарли таъсир кўрсатмайди.\nОрганизм етарли даражада суюқлик билан тўлдирилса сийдик кўп миқдорда чиқади ва унинг ранги оч сариқ рангда бўлади.\nГазланган яхна рангли ичимликларни истеъмол қилиш қатъиян ман этилади. Спортчиларга “Кола”, “Фанта” ва бошқа газли ичимликлар ичиш тақиқланади.


Мустаҳаб бўлган намоз вақтлари\n21:22 / 12.09.2018 | Iroda | 2129\nАссалому алайкум! Азиз устозлар, мен мустаҳаб намоз вақтилари ҳақида ўқиб қолдим. Илтимос сиздан шу ҳақда тўлиқроқ маълумот берсангиз. Аллоҳ сизлардан рози бўлсин.\n- Ва алайкум ассалом! Қуйида сизга батафсил маълумотни "Кифоя" китобидан ҳавола қиламиз.\nوَيُسْتَحَبُّ لِلْفَجْرِ الْبَدَاءَةُ مُسْفِرًا، بِحَيْثُ يُمْكِنُهُ تَرْتِيلُ أَرْبَعِينَ آيَةً، ثُمَّ الْإِعَادَةُ إِنْ ظَهَرَ فَسَادُ وُضُوئِهِ\nوَيُسْتَحَبُّ تَأْخِيرُ ظُهْرِ الصَّيْفِ وَتَأْخِيرُ الْعَصْرِ مَا لَمْ تَتَغَيَّرْ، وَالْعِشَاءِ إِلَى ثُلُثِ اللَّيْلِ وَالْوِتْرِ إِلَى آخِرِهِ، لِمَنْ يَثِقُ بِالْاِنْتِبَاهِ وَتَعْجِيلُ ظُهْرِ الشِّتَاءِ وَالْمَغْرِبِ وَيَوْمُ غَيْمٍ يُعَجَّلُ الْعَصْرُ وَالْعِشَاءُ وَيُؤَخَّرُ غَيْرُهُمَا\nБомдодни субҳ оқарганда бошлаш мустаҳабдир. Токи қирқ оятни тартил қилишга ва таҳорати йўқлиги зоҳир бўлиб қолса, яна қайтаришга имкон бўлсин.\nЁзда пешинни кечга суриш мустаҳабдир. Асрни ҳам, модомики қуёш ўзгармаса. Шунингдек, хуфтонни кечанинг учдан биригача ва уйғонишга ишончи борлар учун витрни (кечанинг) охиригача (суриш мустаҳабдир).\nҚишда пешин ва шомни эрта ўқиш мустаҳабдир. Булутли кунда аср ва хуфтонни эрта ўқилади. Иккисидан бошқани кеч ўқилади.\nوَلَا يَجُوزُ صَلَاةٌ، وَسَجْدَةُ تِلَاوَةٍ، وَصَلَاةُ جِنَازةٍ عِنْدَ طُلُوعِهَا وَقِيَامِهَا وَغُرُوبِهَا، إِلَّا عَصْرَ يَوْمِهِ\nوَتُكْرَهُ إِذَا خَرَجَ الْإِمَامُ لِلْخُطْبَةِ\nوَيُكْرَهُ النَّفْلُ فَقَطْ بَعْدَ الصُّبْحِ إِلَّا سُنَّتَهُ، وَبَعْدَ أَدَاءِ الْعَصْرِ إِلَى أَدَاءِ الْمَغْرِبِ\nوَمَنْ هُوَ أَهْلُ فَرْضٍ فِي آخِرِ وَقْتِهِ، يَقْضِيهِ فَقَطْ، لَا مَنْ حَاضَتْ فِيهِ\nҚуёш чиқаётганда, қиёмда турганда ва ботаётганда намоз ўқиш, тиловат саждаси қилиш ва жаноза намози ўқиш жоиз эмас. Фақат ўша куннинг асри бундан мустасно. Мазкурлар имом хутбага чиққанда ҳам макруҳдир.\nСубҳдан кейин унинг суннатидан бошқа нафл макруҳдир. Шунингдек, аср адо қилинганидан кейин, то шомни адо қилгунча ҳам шундай.\nКим намознинг охирги вақтида аҳли фарз бўлиб қолса, фақат ўша намозни қазо қилади. Охирги вақтда ҳайз кўрган қазо қилмайди.\nМана, «Мухтасар»да келган матннинг таржимаси билан танишиб олдик. Келинг, энди унинг шарҳини ва ҳар бир ҳукм қайси шаръий далилдан олинганини ўрганиб чиқайлик.\n1. Бомдоднинг вақти уфқда кўндаланг бўлган фажрдан бошлаб, то қуёш чиққунчадир.\nТонг отиб, янги кун бошланиши билан биринчи фарз бўладиган намоз бомдод бўлгани учун, гап айни шу намознинг вақтини баён қилишдан бошланмоқда.\nБу жумладаги «уфқда кўндаланг бўлган фажр»дан мурод субҳи содиқдир. Бундан олдин узунасига, бўрининг думига ўхшаб кўринадиган субҳи козиб ҳақиқий фажр эмаслигини шундан билиб оламиз.\nعَنْ سَمُرَةَ بْنِ جُنْدُبٍ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَا يَغُرَّنَّكُمْ مِنْ سَحُورِكُمْ أَذَانُ بِلَالٍ وَلَا بَيَاضُ الْأُفُقِ الْمُسْتَطِيلُ هَكَذَا حَتَّى يَسْتَطِيرَ هَكَذَا رَوَاهُ الْخَمْسَةُ إِلَّا الْبُخَارِيَّ وَلَفْظُ التِّرْمِذِيِّ لَا يَمْنَعَنَّكُمْ مِنْ سُحُورِكُمْ أَذَانُ بِلَالٍ وَلَا الْفَجْرُ الْمُسْتَطِيلُ، وَلَكِنِ الْفَجْرُ الْمُسْتَطِيرُ فِي الْأُفُقِ رَوَاهُ الْخَمْسَةُ إِلَّا الْبُخَارِيَّ\nСамура ибн Жундуб розияллоҳу анҳудан ривоят қилинади:\n«Саҳарликларингиздан Билолнинг азони ҳам, уфқда бундай бўлиб кўтарилган оқлик ҳам сизни алдаб қўймасин. Токи мана бундай бўлиб ёйилгунча (бўлаверади)», дедилар».\n«Саҳарликларингиздан сизни Билолнинг азони ҳам, баландга кўтарилган фажр ҳам ман қилмасин. Лекин уфққа ёйилган фажр бўлса (бўлади)», дейилган.\nТонг отиш пайти икки босқичдан иборат бўлади.\nБиринчи босқичда ёруғлик пастдан юқорига кўтарилади, буни «субҳи козиб» ёки «фажри козиб» дейилади. Яъни «ёлғончи тонг» дегани. Ушбу ҳадиси шарифнинг ҳукмига кўра, ўша субҳи козиб вақтида саҳарлик вақти ҳали тугамаган бўлади.\nИккинчи босқич эса ёруғликнинг уфқ бўйлаб кўндалангига тарқалиши билан бўлади. Буни «субҳи содиқ» ёки «фажри содиқ», яъни «рост тонг» дейилади. Ана шунда оғизни беркитиш вақти кирган бўлади. Ундан кейин саҳарлик қилиш мумкин эмас. Чунки шунда бомдод намозининг вақти кирган бўлади.\nБомдод намозининг охирги вақти қачонлигига далил:\nАллоҳ таоло Тоҳа сурасида:\nوَسَبِّحْ بِحَمْدِ رَبِّكَ قَبْلَ طُلُوعِ الشَّمْسِ\n«...Қуёш чиқишидан олдин... Роббингни ҳамд ила поклаб ёд эт», деган (130-оят).\nعَنْ عَبْدِ اللهِ بْنِ عَمْرِو بْنِ الْعَاصِ أَنَّهُ قَالَ سُئِلَ رَسُولُ اللهِ صَلَّى اللهُ عَلَيْهِ وَسَلَّمَ عَنْ وَقْتِ الصَّلَوَاتِ، فَقَالَ وَقْتُ صَلَاةِ الْفَجْرِ مَا لَمْ يَطْلُعْ قَرْنُ الشَّمْسِ الْأَوَّلُ رَوَاهُ الْخَمْسَةُ إِلَّا الْبُخَارِيَّ\n«Расулуллоҳ соллаллоҳу алайҳи васалламдан намозларнинг вақти ҳақида сўралди. Бас, у зот:\n«Бомдод намозининг вақти қуёшнинг аввалги шохи чиқмагунча…» дедилар».\n2. Пешиннинг вақти заволдан то ҳар бир нарсанинг сояси ўзига икки баробар бўлгунча. Завол пайтидаги соядан бошқа. Бир ривоятда бир баробар, дейилган.\nПешиннинг аввалги вақтини белгилашда уламолар ушбу оятдан далил олганлар:\n«Қуёш оғишидан то тун қоронғисигача намозни тўкис адо эт» (Исро сураси, 78-оят).\nКўпчилик тафсирчи уламоларимиз: «Ушбу ояти каримадаги «Қуёш оғиши» заволга кетишини билдиради ва бу билан пешин намози вақти киради», деганлар.\nАбдуллоҳ ибн Амр розияллоҳу анҳудан ривоят қилинган узун ҳадисда Расулуллоҳ соллаллоҳу алайҳи васалламдан намозларнинг вақти ҳақида сўралди. Бас, у зот:\n«Бомдод намозининг вақти қуёшнинг аввалги шохи чиқмагунча, пешин намозининг вақти қуёш осмон қорнидан заволга кетгандан», дедилар.\nЗаволни билиш учун текис жойдаги бирор нарсанинг соясига назар солиш керак. Агар соя қисқариб борса, заволдан олдинги вақт бўлади. Агар соя тўхтаб турса, қиём вақти бўлади. Агар соя узая бошласа, завол вақти бўлади.\nПешиннинг охирги вақтини белгилашда уламоларимиз икки хил ижтиҳод қилганлар.\nИмом Абу Ҳанифа раҳматуллоҳи алайҳи: «Завол пайтидаги сояни ҳисобга олмай, ҳар бир нарсанинг сояси ўзига икки баробар бўлгунча», деганлар.\nИмом Абу Юсуф, Муҳаммад ва Зуфар раҳматуллоҳи алайҳим: «Завол пайтидаги сояни ҳисобга олмай, ҳар бир нарсанинг сояси ўзига бир баробар бўлгунча», деганлар.\nИмом Абу Ҳанифа раҳматуллоҳи алайҳининг далили имом Бухорий Абу Ҳурайра розияллоҳу анҳудан ривоят қилган қуйидаги ҳадисдир:\nعَنْ أَبِي هُرَيْرَةَ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِذَا اشْتَدَّ الْحَرُّ فَأَبْرِدُوا بِالصَّلَاةِ، فَإِنَّ شِدَّةَ الْحَرِّ مِنْ فَيْحِ جَهَنَّمِ رَوَاهُ الْخَمْسَةُ\n«Ҳарорат шиддатли бўлган пайтда намозни совутиб ўқинглар. Албатта, ҳароратнинг шиддати жаҳаннамнинг қайнаб чиққан иссиғидандир», дедилар».\nЖумҳурнинг далили қуйидаги ҳадис:\n«Жаброил алайҳиссалом менга Байтнинг (Байтуллоҳнинг) олдида икки марта имомлик қилди. Бас, улардан биринчисида пешинни соя кавушнинг тасмасича бўлганда ўқиди. Сўнгра асрни ҳар бир нарсанинг сояси ўз мислича бўлганда ўқиди. Сўнгра шомни қуёш ботиб, рўзадор ифтор қиладиган пайтда ўқиди. Сўнгра хуфтонни шафақ ғойиб бўлганда ўқиди. Сўнгра бомдодни фажр ярақлаб, рўзадорга таом ҳаром бўладиган вақтда ўқиди.\nИккинчи мартада пешинни ҳар бир нарсанинг сояси ўз мислича бўлганда, кечаги аср вақтида ўқиди. Сўнгра асрни ҳар бир нарсанинг сояси ўзига икки баробар бўлганда ўқиди. Сўнгра шомни биринчи ўқиган вақтида ўқиди. Сўнгра хуфтонни кечанинг учдан бири кетганда ўқиди. Сўнгра бомдодни ер ёришиб кўринганда ўқиди. Сўнгра Жаброил менга ўгирилиб қаради-да:\n«Эй Муҳаммад, мана шу сендан олдинги анбиёларнинг вақтидир. Вақт ушбу икки вақтнинг орасидир», деди», дедилар».\nТермизий ва унинг икки соҳиби ривоят қилишган.\n3. Асрнинг вақти ўшандан қуёш ботгунча.\nАср намози вақтининг кириши ҳар бир нарсанинг сояси ўзига икки баробар бўлгандан то қуёш ботгунча.\nБу ҳукмнинг далили ҳам Жаброил алайҳиссаломнинг Расулуллоҳ соллаллоҳу алайҳи васалламга намоз ўқиб ўргатганликлари ҳақидаги ҳадис.\n4. Шомники ундан то шафақ ғойиб бўлгунча. У қизғишликдир ва бунга фатво берилгандир.\nعَنْ عَبْدِ اللهِ بْنِ عَمْرِو بْنِ الْعَاصِ أَنَّهُ قَالَ سُئِلَ رَسُولُ اللهِ صَلَّى اللهُ عَلَيْهِ وَسَلَّمَ عَنْ وَقْتِ الصَّلَوَاتِ فَقَالَ وَوَقْتُ صَلَاةِ الْمَغْرِبِ إِذَا غَابَتِ الشَّمْسُ مَا لَمْ يَسْقُطْ الشَّفَقُ رَوَاهُ الْخَمْسَةُ إِلَّا الْبُخَارِيَّ\n5. Хуфтон ва ундан кейин витр – иккиси ҳам мазкур вақтдан то фажргачадир.\n«Мазкур вақтдан» дегани шом намозининг вақти тугагандан кейиндан бошлаб, деганидир.\nЖаброил алайҳиссалом Пайғамбар соллаллоҳу алайҳи васалламга намознинг вақтларини кўрсатганлиги ҳақидаги ҳадисда «Сўнгра хуфтонни шафақ ғойиб бўлганда ўқиди», дейилган.\nБунда хуфтоннинг аввалги вақтида ўқилгани ҳақида сўз бормоқда. Охирги вақти эса бомдоднинг вақти киргунча давом этаверади. Бунда хуфтон билан бирга витр намозининг вақти бир хил.\nЯъни бомдод намозини ўқишни тонг оқариб қолганда бошлаш мустаҳабдир. Бу вақтни шундай тартибга солиш керакки, намозни ният қилиб, зам сурага қирқ оятни шошилмай, тартил билан ўқиб бўлгандан кейин ҳам таҳоратсиз одам таҳорат қилиб келиб, намозни янгитдан бошлаб, яна қирқ оятни тартил қилиб, намозини тугатгунча қуёш чиқмайдиган бўлиши лозим.\nعَنْ رَافِعِ بْنِ خَدِيجٍ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ أَسْفِرُوا بِالْفَجْرِ رَوَاهُ النَّسَائِيُّ\n«Бомдодни тонг оқарганда ўқинглар», дедилар».\nИмом Насоий ривоят қилган.\nعَنْ مَحْمُودِ بْنِ لَبِيدٍ، عَنْ رَافِعِ بْنِ خَدِيجٍ قَالَ سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ أَسْفِرُوا بِالْفَجْرِ فَإِنَّهُ أَعْظَمُ لِلْأَجْرِ رَوَاهُ التِّرْمِذِيُّ وَصَاحِبَاهُ وَأَحْمَدُ\nМаҳмуд ибн Лубайд Рофеъ ибн Хадийждан ривоят қилади:\n«Расулуллоҳ соллаллоҳу алайҳи васалламнинг «Бомдодни субҳ оқарганда ўқинглар, чунки унинг ажри улуғдир», деганларини эшитдим».\nТермизий, унинг икки соҳиби ва Аҳмад ривоят қилишган.\nЁзда пешинни кечга суриш мустаҳабдир. Асрни ҳам, модомики қуёш ўзгармаса.\nعَنْ أَبِي هُرَيْرَةَ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِذَا اشْتَدَّ الْحَرُّ فَأَبْرِدُوا بِالصَّلَاةِ، فَإِنَّ شِدَّةَ الْحَرِّ مِنْ فَيْحِ جَهَنَّمَ، وَاشْتَكَتِ النَّارُ إِلَى رَبِّهَا فَقَالَتْ يَا رَبِّ، أَكَلَ بَعْضِي بَعْضًا، فَأَذِنَ لَهَا بِنَفَسَيْنِ نَفَسٍ فِي الشِّتَاءِ، وَنَفَسٍ فِي الصَّيْفِ، فَهْوَ أَشَدُّ مَا تَجِدُونَ مِنَ الْحَرِّ وَأَشَدُّ مَا تَجِدُونَ مِنَ الزَّمْهَرِيرِ رَوَاهُ الْخَمْسَةُ\n«Ҳарорат шиддатли бўлган пайтда намозни совутиб ўқинглар. Албатта, ҳароратнинг шиддати жаҳаннамнинг қайнаб чиққан иссиғидандир. Дўзах ўз Роббига шикоят қилиб:\n«Эй Роббим, менинг баъзим баъзимни еб юборди», деди. Бас, унга икки нафасга изн берди. Қишда бир нафасга, ёзда бир нафасга. Сиз дуч келадиган энг шиддатли иссиқ ва энг шиддатли совуқ ана ўшандандир», дедилар».\nШунингдек, хуфтонни кечанинг учдан биригача ва уйғонишга ишончи борлар учун витрни (кечанинг) охиригача (суриш мустаҳабдир).\nعَنْ أَنَسٍ رَضِي اللهُ عَنْهُ قَالَ أَخَّرَ النَّبِيُّ صَلَّى اللهُ عَلَيْهِ وَسَلَّمَ صَلَاةَ الْعِشَاءِ إِلَى نِصْفِ اللَّيْلِ ثُمَّ صَلَّى ثُمَّ قَالَ قَدْ صَلَّى النَّاسُ وَنَامُوا، أَمَا إِنَّكُمْ فِي صَلَاةٍ مَا انْتَظَرْتُمُوهَا وَفِي رِوَايَةٍ لَوْلَا أَنْ أَشُقَّ عَلَى أُمَّتِي لَأَمَرْتُهُمْ أَنْ يُصَلُّوهَا هَكَذَا رَوَاهُ الثَّلَاثَةُ وَالتِّرْمِذِيُّ، وَلَفْظُهُ لَوْلَا أَنْ أَشُقَّ عَلَى أُمَّتِي لَأَمَرْتُهُمْ أَنْ يُؤَخِّرُوا الْعِشَاءَ إِلَى ثُلُثِ اللَّيْلِ أَوْ نِصْفِهِ\n«Набий соллаллоҳу алайҳи васаллам хуфтон намозини кечанинг ярмигача кечиктирар, кейин ўқирдилар. Сўнгра:\n«Батаҳқиқ, одамлар намозни ўқиб, ухладилар. Аммо сизлар, модомики намозга интизор бўлиб турдингизми, намоздасизлар», дедилар».\n«Агар умматимга машаққат бўлишини ўйламаганимда, шундай қилиб ўқишларига амр қилган бўлардим», дейилган.\n«Агар умматимга машаққат бўлишини ўйламаганимда, уларга хуфтонни кечанинг учдан биригача ёки ярмигача орқага суришни амр қилган бўлардим», дейилган.\nعَنْ جَابِرٍ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَنْ خَافَ أَنْ لَا يَقُومَ مِنْ آخِرِ اللَّيْلِ فَلْيُوتِرْ أَوَّلَهُ، وَمَنْ طَمِعَ أَنْ يَقُومَ آخِرَهُ فَلْيُوتِرْ آخِرَ اللَّيْلِ، فَإِنَّ صَلَاةَ آخِرِ اللَّيْلِ مَشْهُودَةٌ، وَذَلِكَ أَفْضَلُ رَوَاهُ مُسْلِمٌ وَالتِّرْمِذِيُّ\n«Ким кечанинг охирида тура олмасликдан қўрқса, унинг аввалида витр ўқисин. Ким унинг охирида туришдан умидвор бўлса, витрни кечанинг охирида ўқисин. Албатта, тунги намоз шоҳид бўлингандир. Ўша афзалдир», дедилар».\nҚишда пешин ва шомни эрта ўқиш мустаҳабдир.\nعَنْ أَنَسِ بْنِ مَالِكٍ رَضِي اللهُ عَنْهُ قَالَ كَانَ رَسُولُ اللهِ رَضِي اللهُ عَنْهُ صَلَّى اللهُ عَلَيْهِ وَسَلَّمَ إِذَا كَانَ الْحَرُّ أَبْرَدَ بِالصَّلَاةِ، وَإِذَا كَانَ الْبَرْدُ عَجَّلَ رَوَاهُ النَّسَائِيُّ\n«Расулуллоҳ соллаллоҳу алайҳи васаллам иссиқда намозни совутиб ўқир ва совуқда тезлатиб ўқир эдилар».\nШом намозини вақти кириши билан тезда ўқиш суннатдир.\nعَنْ مَرْثَدِ بْنِ عَبْدِ اللهِ قَالَ لَمَّا قَدِمَ عَلَيْنَا أَبُو أَيُّوبَ غَازِيًا وَعُقْبَةُ بْنُ عَامِرٍ يَوْمَئِذٍ عَلَى مِصْرَ، فَأَخَّرَ الْمَغْرِبَ، فَقَامَ إِلَيْهِ أَبُو أَيُّوبَ فَقَالَ لَهُ مَا هَذِهِ الصَّلَاةُ يَا عُقْبَةُ؟ فَقَالَ شُغِلْنَا قَالَ أَمَا سَمِعْتَ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ لَا تَزَالُ أُمَّتِي بِخَيْرٍ أَوْ قَالَ عَلَى الْفِطْرَةِ مَا لَمْ يُؤَخِّرُوا الْمَغْرِبَ إِلَى أَنْ تَشْتَبِكَ النُّجُومُ رَوَاهُ أَبُو دَاوُدَ وَالْحَاكِمُ\nМарсад ибн Абдуллоҳдан ривоят қилинади:\n«Абу Айюб ҳузуримизга ғозий бўлган ҳолда келди. Ўша кунларда Уқба ибн Омир Мисрга бошлиқ эди. У шомни кеч ўқиди. Абу Айюб унинг олдига бориб:\n«Бу қандай намоз, эй Уқба?!» деди.\n«Машғул бўлиб қолдик», деди у.\n«Расулуллоҳ соллаллоҳу алайҳи васалламнинг «Модомики менинг умматим шомни юлдузлар аралашадиган бўлгунча кечга сурмас экан, яхшиликда – ёки фитратда – бардавом бўлади», деганларини эшитмадингми?!» деди».\nИмом Абу Довуд ва Ҳоким ривоят қилишган.\nБулутли кунда аср ва хуфтонни эрта ўқилади.\nАсрни кеч ўқилса, булут сабабидан макруҳ вақтга кириб қолиш хавфи бор. Хуфтонни кечга сурилса, ҳаво ёғишидан хавфсираб, жамоатга одам оз келади.\nИккисидан бошқани кеч ўқилади.\nБулутли кунда бомдод, пешин ва шомни кеч ўқилади.\nБомдодни эрта ўқилса, зулмат сабабидан жамоат алданиб, кўпи жамоатга улгурмай қолиши мумкин.\nПешин ва шомни булутли кунда эрта ўқилса, вақтидан олдин бўлиб қолиши хавфи бор.\nҚуёш чиқаётганда, қиёмда турганда ва ботаётганда намоз ўқиш, тиловат саждаси қилиш ва жаноза намози ўқиш жоиз эмас.\nعَنْ عُقْبَةَ بْنَ عَامِرٍ يَقُولُ ثَلَاثُ سَاعَاتٍ كَانَ رَسُولُ اللهِ صَلَّى اللهُ عَلَيْهِ وَسَلَّمَ يَنْهَانَا أَنْ نُصَلِّيَ فِيهِنَّ أَوْ أَنْ نَقْبُرَ فِيهِنَّ مَوْتَانَا حِينَ تَطْلُعُ الشَّمْسُ بَازِغَةً حَتَّى تَرْتَفِعَ، وَحِينَ يَقُومُ قَائِمُ الظَّهِيرَةِ حَتَّى تَمِيلَ الشَّمْسُ، وَحِينَ تَضَيَّفُ الشَّمْسُ لِلْغُرُوبِ حَتَّى تَغْرُبَ رَوَى الْجَمَاعَةُ إِلَّا الْبُخَارِيَّ\n«Расулуллоҳ соллаллоҳу алайҳи васаллам бизларни уч соатда намоз ўқишдан ва ўлганларимизни қабрга қўйишдан наҳйи қилар эдилар: қуёш чиқаётганда, ҳатто кўтарилиб бўлгунча, кун тиккага келган пайтда, ҳатто қуёш мойил бўлгунча ва қуёш ботишга йўлланиб, то ботиб бўлгунча».\nБухорийдан бошқалар ривоят қилишган.\nФақат ўша куннинг асри бундан мустасно.\nУни қуёш ботаётганда ҳам ўқиса бўлади. Кечга қолдиргани учун гуноҳ ёзилади, аммо намози намоз бўлаверади.\nАммо бир одам бомдод намозига кеч қолса, қуёш чиқмай туриб бир ракъатини ўқиса, сўнгра қуёш чиқиб қолса, намози бузилади.\nЛекин бир киши кеч қолиб, асрнинг бир ракъатини ўқиганидан кейин қуёш ботиб қолса, намози ботил бўлмайди. У намозини ўқишда давом этаверади. Намоз тугал бўлади.\nМазкурлар имом хутбага чиққанда макруҳдир.\nЯъни имом жума, ийд, ҳаж, кусуф ва хусуф намозлари хутбасига чиққанида намоз ўқиш, тиловат саждаси қилиш ва жаноза ўқиш макруҳдир, чунки бу пайтларда мазкур нарсалар билан машғул бўлиш хутбани эшитишга халал беради. Ундан юз ўгиришга ўхшаб қолади.\nعَنْ أَبِي هُرَيْرَةَ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِذَا قُلْتَ لِصَاحِبِكَ يَوْمَ الْجُمُعَةِ أَنْصِتْ وَالْإِمَامُ يَخْطُبُ فَقَدْ لَغَوْتَ رَوَاهُ الْخَمْسَةُ\n«Жума куни имом хутба қилаётганида шеригингга «Жим тур», десанг, лағв қилибсан», дедилар».\nЛағв – беҳуда, бефойда, маза-матрасиз гап-сўзлар ва хатти-ҳаракатлар.\nМана шу ҳадис ҳанафийларнинг «Имом хутба қилиши учун минбарга чиққанидан кейин намоз ўқиш ҳаром», деган қавлларига энг кучли далиллардан биридир. Бировга «Жим тур», дейиш амри маъруф. Амри маъруф – фарз. Фарз амални қилиб бўлмаганидан кейин, суннат ўқиш жоиз бўлмаслиги турган гап.\nБаъзилар қуйидаги ривоятни далил қилиб, имом хутба қилиб турган бўлса ҳам, таҳийёти масжид намозини ўқиб олиш зарур, деган тушунчага борадилар.\nعَنْ جَابِرِ بْنِ عَبْدِ اللهِ قَالَ جَاءَ سُلَيْكٌ الْغَطَفَانِيُّ يَوْمَ الْجُمُعَةِ وَرَسُولُ اللهِ صَلَّى اللهُ عَلَيْهِ وَسَلَّمَ يَخْطُبُ فَجَلَسَ، فَقَالَ لَهُ يَا سُلَيْكُ قُمْ فَارْكَعْ رَكْعَتَيْنِ وَتَجَوَّزْ فِيهِمَا ، ثُمَّ قَالَ إِذَا جَاءَ أَحَدُكُمْ يَوْمَ الْجُمُعَةِ وَالْإِمَامُ يَخْطُبُ فَلْيَرْكَعْ رَكْعَتَيْنِ وَلْيَتَجَوَّزْ فِيهِمَا رَوَاهُ الْخَمْسَةُ\n«Жума куни Расулуллоҳ соллаллоҳу алайҳи васаллам хутба қилиб турганларида Сулайк ал Fатафоний келиб ўтирди. Бас, у зот:\n«Эй Сулайк, туриб, икки ракъат намоз ўқиб ол. Уларни енгил қил, – дедилар. Сўнгра эса: – Қачон бирортангиз жума куни имом хутба қилиб турганда келса, икки ракъат намоз ўқиб олсин ва уларни енгил қилсин», дедилар».\nБу ривоятни уламолар икки хил таъвил қилганлар.\nБаъзилари: «Бу намоз жуманинг фарзидан олдинги суннат», десалар, бошқалари: «Бу намоз таҳийёти масжид намозидир», деганлар.\nШу билан бирга, айтиб ўтиш лозим бўлган нарсалар ҳам бор. Ҳанафий мазҳабида имом минбарга чиққанидан кейин намоз ўқиш ҳаром. У хутбани бошлаганда эса саломга алик олиш, акса урганга яхши тилак айтиш, Қуръон ўқиш ва шунга ўхшаган нарсалар ҳам мутлақо мумкин бўлмайди.\nҲанафийлар бу ҳадисни Пайғамбар алайҳиссалом ҳалиги одамни намоз ўқишга амр қилиб, ўзлари хутбадан тўхтаб турганлари билан изоҳлайдилар.\nرَوَى الدَّارَقُطْنِيُّ عَنْ أَنَسٍ قَالَ دَخَلَ رَجُلٌ الْمَسْجِدَ وَرَسُولُ اللهِ صَلَّى اللهُ عَلَيْهِ وَسَلَّمَ يَخْطُبُ، فَقَالَ لَهُ النَّبِيُّ صَلَّى اللهُ عَلَيْهِ وَسَلَّمَ يَا فُلَانُ، أَصَلَّيْتَ؟ قَالَ لَا، قَالَ قُمْ فَصَلِّ ثُمَّ انْتَظَرَهُ حَتَّى صَلَّى وَفِي رِوَايَةٍ وَأَمْسَكَ عَنِ الْخُطْبَةِ حَتَّى فَرَغَ مِنْ صَلَاتِهِ\nДора Қутний Анас розияллоҳу анҳудан ривоят қилади:\n«Расулуллоҳ соллаллоҳу алайҳи васаллам хутба қилиб турганларида бир киши масжидга кириб келди. Шунда у зот:\n«Эй Фалончи, намоз ўқидингми?» дедилар.\n«Тур! Намоз ўқиб ол!» дедилар ва у намоз ўқиб бўлгунича кутиб турдилар».\n«То у намозини ўқиб бўлгунича хутбани тўхтатиб турдилар», дейилган.\nعَنِ ابْنِ عَبَّاسٍ رَضِيَ اللهُ عَنْهُمَا قَالَ شَهِدَ عِنْدِي رِجَالٌ مَرْضِيُّونَ، وَأَرْضَاهُمْ عِنْدِي عُمَرُ، أَنَّ النَّبِيَّ صَلَّى اللهُ عَلَيْهِ وَسَلَّمَ نَهَى عَنِ الصَّلَاةِ بَعْدَ الصُّبْحِ حَتَّى تَشْرُقَ الشَّمْسُ، وَبَعْدَ الْعَصْرِ حَتَّى تَغْرُبَ رَوَاهُ الْخَمْسَةُ\nИбн Аббос розияллоҳу анҳумодан ривоят қилинади. У киши:\n«Менга энг рози бўлинган кишилар гувоҳлик бердилар. Уларнинг ичида энг рози бўлингани Умардир:\n«Албатта, Набий соллаллоҳу алайҳи васаллам бомдод намозидан кейин то қуёш чиққунча ва асрдан кейин (қуёш) ботгунча намоз ўқишдан қайтарганлар».\nБу икки вақтда нафл намоз ўқиш макруҳдир. Тиловат саждаси, жаноза намози ва қазо намоз ўқиса жоиз. Лекин бу вақтларда тавофдан кейин вожиб бўладиган икки ракъат намоз, шунингдек, нафл намозларнинг қазоси ва назр қилинган намозларни ўқиш таҳриман макруҳдир.\nУламоларимиз мазкур далиллар ва улардан бошқа ҳужжатлару қоидаларни ишга солиб, намоз ўқиш ҳаром ёки макруҳ бўлган вақтларни тартибли равишда баён қилиб берганлар.\nوَرُوِيَ أَنَّ عُمَرَ رَضِي اللهُ عَنْهُ طَافَ بِالْبَيْتِ سَبْعًا بَعْدَ الْفَجْرِ وَلَمْ يُصَلِّ حَتَّى خَرَجَ إِلَى ذِي طُوَى، فَصَلَّى رَكْعَتَيِ الطَّوَافِ بَعْدَ مَا ارْتَفَعَتِ الشَّمْسُ\n«Умар розияллоҳу анҳу бомдоддан кейин Байтни етти бор тавоф қилиб, Зу Тувога чиқмагунларича намоз ўқимадилар. Тавофнинг икки ракъат (намоз)ини қуёш кўтарилгандан кейин ўқидилар» («Фатҳу бабул иная би шарҳи Ниқоя»).\nҲанафий мазҳаби бўйича, қуйидаги вақтларда барча намозларни ўқиш ҳаром:\n1. Қуёш чиқаётган пайтда.\n2. Қуёш қиёмга келган вақтда. (Жума куни мустасно.)\n3. Қуёш ботаётган пайтда. (Ўша куннинг асри мустасно.)\nҚуйидаги вақтларда нафл ўқиш ҳаром.\n4. Бомдод намозининг фарзини ўқигандан то қуёш найза бўйи кўтарилгунча.\n5. Аср намозининг фарзини ўқигандан то қуёш ботгунча.\nҲанафий мазҳаби бўйича қуйидаги вақтларда ҳам нафл намозлари ўқиш макруҳдир:\n6. Тонг отгандан сўнг бомдоднинг суннатидан бошқа нафл намозларни ўқиш. Бунинг далили:\nعَنِ ابْنِ عُمَرَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ بَعْدَ طُلُوعِ الْفَجْرِ إِلَّا رَكْعَتَيِ الْفَجْرِ رَوَاهُ الطَّبَرَانِيُّ\n«Фажрдан кейин бомдоднинг икки ракъат суннатидан бошқа намоз йўқ», дедилар».\n7. Шом намозидан олдин нафл ўқиш. Чунки шом намозини тез ўқишга амрлар бор. Ундан олдин нафл ўқиш шомни кечиктириш бўлади.\n8. Жума, ийд, ҳаж, никоҳ, кусуф, хусуф ва истисқо хутбалари бўлиб турган вақтда. Бу вақт имом минбарга чиққанидан то намозни ўқиб бўлгунича давом этади.\n9. Ийд намозидан олдин ва кейин.\n10. Фарз намозга иқома айтилганда. Фақат бомдоднинг суннатини тезда, фарзга улгуриш шарти билан ўқиб олиш жоиз.\nКим намознинг охирги вақтида аҳли фарз бўлиб қолса, фақат ўша намозни қазо қилади.\nБирорта шахс намоз вақтидан таҳримани айтгунчалик вақт қолганда балоғатга етди ёки мусулмон бўлди ёки ҳайзнинг ўн куни, нифоснинг қирқ кунидан пок бўлди. Оз вақт бўлса ҳам, унга намоз фарз бўлди. Шунинг учун у ўша намознинг қазосини ўқийди. Ҳайз ва нифоснинг озидан пок бўлганда эса ғусл қилиш ва таҳрима сиғадиган вақт қолганда пок бўлиши керак.\nЧунки олдинги вақтда адо қилинмаган нарса учун охирги вақт мўътабар бўлади. Ким охирги вақтда фарзни адо қилишга аҳл бўлса, унга ўша вақтнинг фарзини адо этиш вожиб бўлади. Мазкур охирги вақтда фарзни адо этишга аҳл бўлмаса, ундан мазкур фарз соқит бўлади. Шунинг учун ҳам\nОхирги вақтда ҳайз кўрган қазо қилмайди.\nАёл киши намозни аввалги вақтида ўқимай, орқага суриб юрди. Озгина вақт қолганда ҳайзи келиб қолди. У мазкур намозни қазо қилмайди. Шунингдек, нифос кўрган аёл ҳам. Валлоҳу аълам!\nХайит намозидаги хато хакида\nМеҳмонга келиб қолиб кетиш\nНамозда Қуръон тиловати\nЎғлимнинг намози ҳақида\nқазо ва таҳажжуд\nБомдод намози суннатининг 15 йиллик казоси хам укилиши шартми?\nНамоз ўқиш макруҳ бўладиган вақтлар\nҲожат намозини аёллар ҳам ўқиши мумкинми?


Келаси йили ҳам яна 7-8 ойлаб яқинларимдан узоқлашишни хоҳламайман – Ислом Тўхтахўжаев Хитойдан кетадими? – O'zbekiston Milliy paralimpiya qo'mitasi\n– Клубингиз иштирокидаги охирги ўйинда урган голингизни кузатдик. Тўғриси, майдоннинг сифатини кўриб ажабландик. Чунки ўзимиздаги майдонларнинг ҳолати бундан кўра анча яхшироқ…\n– Биринчи босқичдаги учрашувларни ҳам ушбу стадионда ўтказгандик. У пайтда майдоннинг сифати аъло даражада эди. Иккинчи босқич ҳам ўша ерда ўтгани учун кўплаб ўйинлар ташкил этилди. Бир ой ичида камида 15 тача ўйин бўлди, шекилли. Шунинг ҳисобига майдоннинг ҳолати анча ёмонлашиб кетди. Лекин Хитойда футбол учун яратилган шароитлар ҳамма ҳавас қиладиган даражада.\n– Пандемия сабабли Хитойда анча вақт чемпионат тўхтатиб қўйилганди, кейин эса бирдан ўйинлар тезлаштириб юборилди. Аслида ҳаммаси қандай содир бўлди?\n– Хитой чемпионати якунига етди. Дастлаб учта гуруҳга бўлинган ҳолда ўтказилди. Ўз гуруҳларида биринчи ва иккинчи ўринни эгаллаган жамоалар яна алоҳида гуруҳ сифатида Суперлигага чиқиш учун курашишди. Қолган жамоалар эса яна иккита гуруҳга бўлиниб, биринчи дивизионда қолиш учун баҳслашдилар. Биз охирги учрашувда дуранг натижани қайд этиб, ўз ўрнимизни сақлаб қолдик. 5- ва 6-ўринни эгаллаганлар плей-оффда иштирок этадилар. Самвел Бабаян бошқарган “Чанчунь Ятай” эса биринчи ўринни олди ва Суперлигага чиқди.\n– Унинг Хитойдаги фаолияти ёмон кечмаётганди. Бироқ “Чанчунь Ятай”дан нима учун кетганининг сабабини ҳалигача билганимиз йўқ. Хитойда Бабаянга бўлган муносабат қандай эди?\n– Бабаян жамоаси билан олдига қўйилган вазифани уддалаётганди. Ахир бу мураббий учун асосий вазифа-ку. Лекин у ердан нима сабабдан кетганини мен ҳам билмайман. Буни Самвел Бабаяннинг ўзидан сўраш керак-да. Лекин Хитойда футбол одамлари Бабаяннинг ишига яхши баҳо бераётгандилар.\n– “Шеньян Урбан”га кўчиб ўтган пайтингизда клубингиз билан Суперлига йўлланмаси учун курашишингларни кутгандик. Аммо вазият бошқача тус олди. Жамоа билан лигада қолиш йўлида ҳаракат қилганингиз ўзингизга ёқдими?\n– Тўғри айтасиз, йилнинг бошида, пандемиядан аввал кўп жамоаларда вазифалар бошқача эди. Лекин карантин кўплаб клубларнинг режаларини ўзгартириб юборди, шу қатори бизнинг жамоани ҳам. Шу сабабдан Хитойда ҳам футбол тўхтатилди. Натижада молиявий муаммолар кўзга ташланди. Вазиятдан келиб чиқиб бу йил чемпионат формати ҳам ўзгача эди. 15 та учрашув ўтказиб, тугатиб қўя қолдик. Режа бўйича 36 ёки 34 та ўйин бўлиши керак эди. Қолаверса, клуб ўзи хоҳлаган футболчиларни ҳам таркибга қўша олмади. Ҳеч қачон жон сақлаш учун тўп сурмагандик. Шуни инобатга олсак, ушбу мавсум қандайдир бошқача туйғу билан ўтди.\n– Кейинги режаларингиз бизни қизиқтиряпти. Клубингиз билан яна ҳамкорликни давом эттирасизми?\n– Жамоам билан шартномам автоматик равишда яна бир йилга чўзилади. Лекин бу борада раҳбарият билан яна бир бор гаплашамиз. Чунки шартномани чўзиш ёки чўзмаслик хоҳишимга боғлиқ. Барибир у ердаги чемпионат қизиқарли ўтди. Барча клубларнинг кучлари ҳам тенг эди. Бирор-бир клуб бошқалардан кўра хаддан ташқари кучли сифатида ажралиб тургани йўқ.\n– Сизга янги чорловлар бўлаётгани ҳақида ҳам маълумотлар бор. Шу ростми?\n– Таклифлар бор, тўғри. Лекин энг асосийси, уйга бориб оилам билан ҳордиқ чиқармоқчиман. Кейин бошқа вариантларни ўрганиб чиқамиз, агентларим билан. Ҳозир бошқа таклифларни ўйламаяпман, аввало оиламни, уйимни соғиндим.\n– “Шеньян Урбан”да қолиш имкониятингизни неча фоизга айта оласиз?\n– Энди терма жамоа ихтиёрига қўшиламан ва шундан сўнг улар билан бирга Ўзбекистонга қайтаман. Клубимда қолишим 50х50. 7-8 ой оиласиз юрдим, кейинги йил ҳам яна шунақа бўлишини хоҳламайман.\n– Вадим Абрамов эълон қилган таркибда сизни кўрмагандик. Кейин режалар ўзгарди, шекилли–а?\n– Вадим Карленович ва терма жамоадагилар билан доим алоқадамиз. Бизда чемпионат қачон тугаши аниқ эмасди. Мана, гуруҳда 4-ўринни олдик ва мавсум биз учун ниҳоясига етди. Мабодо, 5 ёки 6-поғонага жойлашиб қолганимизда менда термага қўшилиш имконияти бўлмасди. Негаки, охирги ўринлардаги клублар лигада қолиш мақсадида плей-офф баҳсларида тўқнаш келади. Шуларни ўйлаган ҳолда терма жамоадагиларга агар мавсум эртароқ тугаса бораман, деб айтгандим. Шундай қилиб, Хитойдан Дубайга етиб бораман, бу ҳақида олдиндан келишгандик. Ҳар доим миллий терма жамоада ўйнагимиз келади. Бу йил ФИФАдан қарор чиқди-ку, яъни, клублар футболчиларини термага истаса қўйиб юборади, истамаса йўқ. Клубим эса олдинда ўйинларимиз борлиги учун термамизнинг аввалги йиғинларида қатнашишимга рухсат бермаганди.\n– Хитойдаги фаолиятингиз бошланишидан аввал нималарни кутгандингиз ва энди қандай хулосаларга эга бўлдингиз?\n– Бу ерда футболчиларга яратилган шароитлар бу даражада яхши деб ўйламагандим. Яна бир кутилмаган томонларидан бири шунда бўлдики, чемпионатни уй-сафар тизимида ўтади деб ўйлагандим. Лекин бора-бора мавсумни икки ойда якунлаб қўйдик.


"Болалар мактабга қайтсин!"\n29 май 2022, Тошкент вақти: 01:43\nПикетчиларнинг ëзилиши ҳамоно тортиб олинган талаблари шулар эди.\nЎзбекистонда мажбурий болалар меҳнатига қарши норозилик тадбири ўтказишга уриниш бўлди. Аммо пикетчилар ўз шиорларини ëйгани ҳамоно улар устига милиция ходимлари ëпирилишди.\nЖиззах вилоятида мактаб ўқувчиларининг ëппасига мажбуран пахтага олиб кетилганига норозилик сифатида жиззахлик инсон ҳуқуқлари фаоллари Тошкентдаги инсон ҳуқуқлари алянси етакчиси Елена Урлаева билан бирликда вилоят ҳокимияти олдида 5 октябр куни пикет қилишга уринди.\nПикетчилар кўтарган шиорларда мажбурий болалар меҳнатига чек қўйиш талаби бор эди, дейди инсон ҳуқуқлари алянси матбуот вакили Саломат Бойматова.\n- Болалар меҳнатини эксплуатация қилмаслик тўғрисидада ўша. Болалар ҳозир пахтага чиқаяптию. Пахтага чиқармаслик¸ болалар ҳуқуқини ҳимоя қилиш бор эдида. Улар пикет жойигача етиб бора олмаган. Ҳаммаларини ушлаб¸ Еленани ҳам Тошкентга кетадиган автостанциягача кузатиб олиб келиб қўйишган. Ҳозирча билганларим шу¸ дейди Саломат Бойматова.\nШу билан бирга пикет қанашчилари илгари сурган талаблар орасида жиззахлик журналист Жамшид Каримовни озод қилиш талаби ҳам бор эди¸ дейди ҳуқуқ фаоли Елена Урлаева\n- Ҳар ҳолда биз тўрт киши ҳокимият биноси олдигача етиб бора олдик ва плакатларимизни ëйдик. Аммо бирдан устимизга калхатдек ëпирилган ОМОН ходимлари мени ва ғаллаороллик Имомқулова Нурияни¸ Бердиева Гавҳар ҳамда Ҳасанова Муҳаббатни қўлларимизни қайириб¸ ҳар машиналарга куч билан солиб олиб кетишди¸ дейди Елена Урлаева.\nУрлаевага кўра¸ жиззахлик мулозимлар пикетчиларни ҳокимият биносига йўлатмаслик учун чандон уринишган.\n“Жиззахда мажбурий болалар меҳнатига қарши пикет ўтказиш ғояси олдиндан режаланган эди. Шу боис биз бир кун олдин Жиззахдаги яширин квартирада кутиб турдик. Кейин эса ҳокимият биноси олдидаги арчалар тагида яшириниб турдик. Мулозимлар эса бизни Жиззахга кириш йўлларидан излашар эди”¸ деб гапини давом эттирди Урлаева.\n- Нима бўлганда ҳам пикет қилишга ҳаракат бўлди. Биз шиорларимизни ëзишга улгурдик¸ ҳатто бу ҳолат фотокамераларга муҳрланди¸ дейди Урлаева.\nБу вақтга келиб Жиззахдаги барча инсон ҳуқуқлари фаоллари Мамир Азимов¸ Саида Қурбонова уйлари олдида милиционерлар ўтириб олишди. Феълан улар уй қамоғида сақланди.\nЖиззахлик инсон ҳуқуқлари фаоли Бахтиëр Ҳамроев эса Ички ишлар бўлимига олиб кетилди.\nБиз жуда хавотир олдик¸ дейди Бахтиëр Ҳамроевнинг рафиқаси Муяссар опа.\nМуяссар опа: Шаҳар Ички ишлар бўлимида ушлаб туришди.\nОзодлик: Энди қўйиб юборишдими?\nМуяссар опа: Ҳа¸ қўйиб юборишган. Менинг билганим шу.\nОзодлик: Кеча бўлди а бу нарса?\n- Ҳа. Ўзлари билан гаплашсангиз¸ тўлиқ гапириб берадида¸ дейди Муяссар опа.\nМуяссар опа билан суҳбатимиз тугар тугамас¸ Бахтиëр Ҳамроев уйга қайтиб келиб¸ пикет тафсилотларини очиқлашга ўтди.\nБахтиëр Ҳамроев: Кеча эрталаб масалани мулоқот йўли билан ҳал қилиш бўйича ҳокимиятга бордим. Бораëтганда қарасам¸ олтита формасиз йигитлар юрипти. Мен уларнинг кўпчилигини биламан. Барчаси ИИВ ходимлари. Ҳокимиятга борсам¸ ҳоким йўқ экан. Ҳокимиятдан чиқишим билан улар мажбуран машинага босиб¸ Жиззах шаҳар 2-сонли бўлимга олиб келишди. Ҳеч бир сабабсиз уч соат ушлаб ўтиришди. Бу ерда асосий ролларни ўйнаганлардан бири мен яшайдиган Заргарлик маҳалласининг нозири Толиб Абдураупов. Қолганлари атрофда машинада турган эди.\nОзодлик: Сизни қанча вақт ушлаб туришди ва қачон қўйиб юборишди?\n- Бу ерда мени уч соату 15 инут ушлаб турди ва кейин қўйиб юборди¸ дейди Бахтиëр Ҳамроев.\nБахтиëр Ҳамроевга кўра¸ Жиззахдаги ҳуқуқ фаоллари пикет борасида икки мавқени эгаллашган. Бир гуруҳ фаоллар пикет ўтказиш тарафдори бўлишса¸ яна бирлари бунга қарши бўлишган.\nАйни пайтда Бахтиëр Ҳамроевнинг пикет юзасидан бошқача фикрлари ҳам бор.\n- Интернетда чиқаëтган бу хабарларнинг кўпчилигида гўëки бу ерда ҳуқуқ ҳимоячилари пикет қилди. Бу ерда ҳуқуқ ҳимоячиларининг ҳеч қандай алоқаси йўқ. Бу ерда Елена Урлаевадан ташқари ҳуқуқ ҳимоячилари йўқ. Болалар меҳнатини таъқиқлаш¸ Жамшид Каримовни озод қилиш¸ пахта кампанияси бўйича талаблар буларнинг берган аризасида қўйилмаган. Мен буларнинг аризасини кўрганман. Бу талабларнинг ичида улар ўзларининг муаммоларини қўйишган. Бу ëқдан Елена Урлаева келиб қўшилган¸ дейди Бахтиëр Ҳамроев.\nЕлена Урлаева Жиззахда пахта тераëтган ўқувчилар билан.\nБахтиëр Ҳамроевнинг ўзининг ҳам уч боласи мактабдан қолиб пахтада юрибдику¸ дейди Елена Урлаева.\n- Биз ўз олдимизга қўйган мақсадимизга эришдик. Жиззахда болаларни мажбуран пахтага олиб чиқилганини ўз кўзимиз билан кўрдик¸ бу болалар билан суҳбатлашдик. Булар баробарида болаларнинг мажбурий меҳнатига қарши ўз муносабатимизни ҳам билдира олдик.\nЖиззах вилоятида оммавий тарзда болалар ҳуқуқлари поймол қилинмоқда. Улар эрта тонгдан кечга қадар пахта теришга мажбурланмоқда. Ҳатто якшанба кунлари ҳам болалар далада. Мен бу болалар билан суҳбатларим асосида Ўзбекистон ҳукумати болаларни мажбуран пахтага олиб чиққан деган аниқ хулосага келдик¸ дейди Елена Урлаева\nЕлена Урлаева Жиззаҳда кўрган-кечирганларини фотосуратга олди. Бу фотосуратлар бутун дунëда Ўзбекистондаги болаларнинг пахта қулларига айланмаслиги учун курашаëтган ташкилотларга¸ ҳусусан Озодлик радиосига ҳам етиб келди.\nУрлаева Озодликка йўллаган суратлардан бири будир.


Ўзбекистонда неча фоиз аҳоли шаҳарларда яшайди? - UzNews.uz\nЎзбекистонда неча фоиз аҳоли шаҳарларда яшайди?\nИқтисодий тараққиёт ва камбағалликни қисқартириш вазирлиги мамлакатдаги урбанизация даржаси ҳақида статистикасини тақдим қилди.\nЎзбекистон Республикасининг доимий аҳолиси 2020 йил 1 июль ҳолатига кўра 34 млн. 191,7 минг кишини ташкил этиб, биринчи йил 286,5 минг кишига ёки 0,85% га ўсди.\nМамлакатда урбанизация даражаси жорий йил бошидан буён 0,92% га ўсди (2020 йил 1 июль ҳолатига). Яъни йил бошидан бери шаҳарларда яшаётган аҳоли сони 156,9 минг кишига кўпайиб, жами 17 млн. 301 минг кишига етган.\nҚишлоқ аҳолиси эса йил бошидан буён 129,6 минг кишига кўпайиб, жами 16 млн. 897 минг кишини ташкил қилмоқда. Бу эса қишлоқ аҳолисининг ўсиш даражаси 0,77% га етганини англатади.\nИқтисодий тараққиёт ва камбағалликни қисқартириш вазирлигининг маълум қилишича, урбанизация – бу миграция жараёнлари, ер бошқаруви самарадорлиги, шаҳар режалаштириш, шаҳар инфратузилмасини ривожлантириш ва уй-жой қурилиши масалаларини ўз ичига олган бир қатор масалалар ва ҳаракатлар бўлиб, шаҳар аҳолисининг ўсиши билан бирга келади.


Шомуродов уни “Штутгарт”га қўйиб юбормаган “Ростов”дан нега ранжимаган? – O'zbekiston Milliy paralimpiya qo'mitasi\nШомуродов уни “Штутгарт”га қўйиб юбормаган “Ростов”дан нега ранжимаган?\nSports.ru сайтида “Ростов”дан “Женоа”га кўчиб ўтган ҳамюртимиз Элдор Шомуродов ҳақида мақола эълон қилинди. Биз эса ушбу мақоланинг энг қизиқарли жойларини мухлислар эътиборига ҳавола этишга қарор қилдик.\nЭлдорнинг агенти Қаҳҳор Мўминов айтган сўзларга кўра, 2019 йилда “Штутгарт” Шомуродов учун 8 млн евро таклиф қилган. Аммо “Ростов” бу таклифни рад этган.\n“Биз 2019 йил ёзини ва 2020 йил қишини “Ростов”га бердик, чунки улар бир пайтлар РПЛнинг бошқа клублари Элдорни рад этганда унга ишонч билдирган. Биз “Ростов”дан Европага кўчиш истагимизни ҳеч қачон яширмаганмиз, аммо буни ўз вақтида бажариш керак эди”, – деди агент.\nҚаҳҳор Мўминовнинг сўзларига кўра, Шомуродовга 2019 йилнинг августида ЦСКАдан ҳам таклиф бўлган. Аммо улар Элдорни Европада ўйнаш мақсади борлиги туфайли бу таклифга рад жавобини берган.\n“Россиянинг кучлироқ клубига ўтиш, бу ерда 2-3 йилни сарфлашни англатади. 28 ёшда эса Европадан муносиб таклифлар бўлмаслиги мумкин. Осиё ҳам яхши вариант эмас, у ерга исталган пайтда кетиш мумкин. Агар биз ҳозир бош мақсадимиздан воз кечсак, кейин барчамиз бундан афсусланамиз”, – деб ўша пайтларни хотирлайди Қаҳҳор Мўминов.\nПрезидент Суперлигада кўришни хоҳлаётган “Арал” келаси мавсум қайси лигада ўйнаши маълум бўлди\nАндрей Канчельскис “Навбаҳор” вакиллари ва мухлисларига хайрлашув мактубини йўллади


Яна шиддатли тўқнашувлар\n15 май 2021, Тошкент вақти: 14:09\nБағдоднинг Садр шаҳарчасида Ироқ ҳукумати кучлари ва шиа жангарилари ўртасида яна шиддатли тўқнашувлар рўй берди.\nХабарларга кўра, ҳукумат кучлари Садр шаҳарчаси туманларидан бирига бостириб киришган уринган. Бироқ улар жангариларнинг кескин қаршилигига дуч келган. Бу жанглардан сўнг шиаларнинг радикал уламоси Муқтадо ас-Садр Маҳдий армияси жанговар ҳаракатларини тўхтатишга оид қарорини бекор этиш билан таҳдид қилган.\nПойтахт шимолида эса йўл четига ўрнатилган бомба портлаши оқибатида олти киши, жумладан, тўрт бола ҳалок бўлгани хабар қилинмоқда. Айни пайтда АҚШнинг Ироқдаги қўшинлари қўмондонлиги мамлакат бўйлаб рўй берган зўравонликларда америкалик олти аскар ўлганини эълон қилди.


Фақат гаплашган сониялар учун ҳақ тўланг | infoCOM.UZ\n«Биз абонентларимизга яқинлари ва дўстлари билан мулоқотга киришиш ҳар доим қулай ва завқли бўлиши учун янги тариф режаларини таклиф қилишни давом эттирмоқдамиз,- дея шарҳлади «Unitel» МЧЖ Тижорат ишлари Директори Андрей Солоухин. – «Шунчаки сонияли» тариф режаси – бу сўзлашувнинг биринчи сониясиданоқ сониялаб тарифлаш демакдир. У кўпинча қисқа қўнғироқ қиладиганлар, фақат гаплашган сониялари учун пул тўлашни ҳамда қўнғироқларнинг тўлиқ дақиқага айланиши хусусида эсламасликни хоҳлаганлар учун мўлжалланган».\nҲисобдаги маблағни бошқа олдиндан тўлов амал қиладиган тариф режаларидаги каби ноль балансгача ишлатиш мумкин. Тармоқ ичидаги кириш қўнғироқлари – бепул. Ўзбекистон бўйича бошқа барча қўнғироқлар биринчи сониядан бошлаб сонияли тарифлаш билан дақиқасига 3,6 центни ташкил қилади. Тармоқ ичидаги роуминг мавжуд эмас, яъни абонент уй ҳудудидан ташқарида бўлганда халқаро қўнғироқлар учун қўшимча ҳақ олинмайди. Тармоқ ичидаги роуминг қўнғироқларни бошқа рақамга йўналтирганда ҳам мавжуд бўлмайди.\nСонияли тарифлаш қўнғироқларни йўналтириш, халқаро чиқиш қўнғироқларини амалга ошириш ва «Овозли почта» хизматидан фойдаланишга ҳам тааллуқлидир.\nМазкур тариф режасига *110*515# қисқа кодини териш орқали ўтиш мумкин. «Шунчаки сонияли» тариф режасига келгуси сўзлашувлар учун $3 тўлаган ҳолда «Билайн» офиси ёки компания расмий дилерлари идорасида уланиш мумкин. Тариф режасини ўзгартириш нархи — $0,05.\nБу ҳақдаги батафсил маълумотни [url=http://www.beeline.uz]www.beeline.uz[/url] сайтидан олиш мумкин.\n« Олтин рақамлар «Gold-50» ва «Gold-100» билан\n«Билайн» Европа ва МДҲда GPRS-роумингни кенгайтирмоқда«Билайн» Европа ва МДҲда GPRS-роумингни кенгайтирмоқда »